
Területünk  egész  terjedelmében  (50,000  kát.  hold)  a 
Nyírség  északnyugati  részére  esik.  A város  maga  a nagy- 
terjedelmű  határnak  keleti  végében  épült  fel,  ami  azt  a sajá- 
tosságot adta  meg  neki,  hogy  keletre  már  6—7  kilométernyi 
távolságban  új  községeket  érünk  el,  míg  nyugatra  15 — 16 
km.  távolságban  is  még  mindig  Nyíregyháza  határán  belől 
vagyunk. 

Bár  az  orografiai  viszonyok  egyáltalában  nem  teszik 
indokolttá  területünknek  a nép  között  már  régóta  szokásos 
és  a közigazgatásban  is  használt  felosztását,  de  az  általános 
tájékozódás  céljából  legcélszerűbb  e felosztást  megtartanunk. 

E felosztás  szerint  a várostól  keletre  az  Örökös  földek 
vannak,  nyugatra  közvetlen  a város  alatt  az  Alsó-  és  Felső- 
pázsit (még  most  is  ily  néven,  bár  ma  már  majdnem  az 
egészet  felszántották.)  Ettől  nyugatra  a Nagy-  és  Kis-Cserkesz 
puszta,  ahol  a legtipikusabb  tanyák  fejlődtek  ki.  A Cserkesz- 
pusztától északra  a Dessewífy  grófok  uradalmához  tartozó 
Királytelek  (közigazgatásilag  Nyíregyházához  tartozik),  délre 
pedig  a Sima-puszta  terül  el. 

Mint  a Nyírségen  általában,  úgy  területünkön  is  leg- 
inkább homokos,  agyagos  és  székes  talajnemeket  találunk, 
azonban  tipikus  felépítésűnek  csak  a homokos  talajt  mond- 
hatjuk számtalan  változatban. 

A sok  homokféleségek  közt  legfontosabb  területünkön 
a futóhomok,  amely  nem  más,  mint  a levantei  és  diluviális 
törmelékkúpok  homokanyaga;  ebből  keletkezett,  még  pedig 
úgy,  hogy  a szél  kifújta  belőle  a finomabb  agyagrészecské- 
ket, lehordván  azt  (a  törmelékkúpokról)  az  Alföld  mélyebb 

részeire,  míg  a durvább  anyagot  homokbuckákba  torlaszolta. 
Legszebb  futóhomok-területek  a határban  az  Alsó-pázsittól 
délre  és  délnyugatra  eső  Rozsréti  szőlők,  Manda-bokor  és 
Rozsrét  vidéke,  továbbá  az  Örökös-földektől  délre  eső  Kis- 
teleki szőlők  területe,  azután  a Sóstói  homokdombok,  ettől 
nyugatra  a Felső-,  Alsó-Sóskút,  a két  Cserkesz-puszta  középső 
része,  a Sima-puszta  nyugati  része.  Ezek  egyúttal  területünk 
magasabban  fekvő  részei  is.  Az  a futóhomok,  amit  itt  talá- 
lunk, természetesen  nem  tiszta,  különösen  a felső  rétegeket 
a művelés  és  a bennök  elkorhadt  szerves  anyagok  humu- 
szossá tették,  megbarnították. 

A fentemlített  helyeknek  laposabb,  mélyebb  részein, 
valamint  a határ  minden  részében  másféle  talajnemekkel 
vegyült  diluviális  homokterületeket  is  találunk. 

Nem  fontos,  mert  nagyon  elszórtan  és  kis  mennyiség- 
ben, de  mindenütt  fellelhető  talajnem  területünkön  a lösz. 
Rendesen  futóhomokkal  keverten  szokott  előfordulni,  vagy 
pedig  a humuszos  rétegek  alatt,  néha  1 és  fél  méter  mélyen, 
mint  másodlagos  vagy  agyagos  lösz.  Ez  szépen  látható  a 
Sipos-bokorban,  a Fokoraczky-tanyán,  ahol  ezt  egy  ilyen 
agyagos  lösz-bányából  szedik  elő  és  mésszel  keverve  a 
szobafestéshez  alapszínnek  használják.  A Sipos-bokortól 
nyugatra  igen  jó  homokos  és  humuszos  löszterületeket  talá- 
lunk, míg  a büdszentmihályi  határhoz  közeledve,  mindinkább 
ellaposodik  a terület  és  mint  a Nyírség  nyugati  szélén,  úgy 
itt  is  mindinkább  kevesbedik  a futóhomok.  Hogy  a hullámos 
térszín  milyen  szépen  megy  át  a lapályos,  sík  területekbe, 
különösen  jól  konstatálható  a Nagy-Cserkesz-pusztának  Király- 
telekkel való  érintkezésénél. 

A lösz  jelenléte  jól  felismerhető  az  Örökös-földeken, 
ahol  futóhomokkal  és  humusszal  keverve,  mint  lőszös  futó- 
homok jó  termőtalajnak  mondható. 

Igen  érdekes  talajalakulása  (talajképződése)  van  a város- 
tól nyugatra,  az  Alsó-  és  Felső-pázsit  keleti  végében  délről- 
északra  haladó  Ér-csatorna  árterének  (ma  már  ugyan  nem 

nevezhető  árterének),  amelyről  később  látni  fogjuk,  hogy 
hajdan  természetes  vízfolyás  volt.  Az  Ér-csatorna  partjain 
sürü  egymásutánban  mélyebb  fekvésű,  hajdan  mocsarakkal 
borított  területeket  találunk,  amelyeket  a szél  beíútt  és  betöl- 
tött futóhomokkal ; azután  félig-meddig  kiszáradtak  a mocsa- 
rak s az  ott  levő  növényi  vegetáció  humuszossá  tette,  úgy 
hogy  most  igen  jó  termőtalajjá  alakultak.  Igen  finom,  könnyen 
málló  talaj  ez,  ami  arra  vall,  hogy  agyag  vajmi  kevés  van 
benne.  Ilyen  talajon  van  a kisteleki  szőlőktől  délre,  az  Ér 
jobb  partján  az  új  bolgár-telep,  ahol  10 — 12  holdnyi  terü- 
leten eredményes  kerti  gazdálkodást  folytatnak  a bolgárok. 
Az  Ér-csatorna  árterének  azon  részében,  amely  Szarvas- 
sziget néven  ismeretes,  a humuszos  futóhomok-talaj  iszapos 
löszt  is  tartalmaz  nagyobb  mennyiségben. 

Az  ‘agyagos  talajnemeknek  egyik  válfaja  a vályogos 
föld.  Ennek  homoktartalma  mindig  elég  tetemes  ahhoz,  hogy 
az  agyagnak  kötöttségét  ellensúlyozza.  ^ Ilyen  vályogos  föl- 
dek területünkön  a Szarvas-sziget  mélyebben  fekvő  részei, 
továbbá  a Bujtos,  amelyet  csak  újabb  időben  fogtak  eke  alá. 

A mi  vidékünkön  előforduló  harmadik  talajtípus  a székes 
talaj.  Ez  vízálló  helyeken,  a buckák  közötti  mélyedésekben  kép- 
ződik. Vidékünkön  a székes  területek  nagyobbára  ilyen  homo- 
kos talajon  vannak^  amelyekbe  itt-ott  vegyül  bele  agyag,  de 
mentül  kevesebb.^ 

Területünkön  székes  vízálló  helyek  a Felső-  és  Alsó- 
Sóskút,  Jakus-bokor  és  Szarvas-sziget,  az  Alsó-pázsittól  dél- 
keletre a Manda-bokor,  továbbá  a Sima-puszta  egynémely 
része  és  Királytelek  stb.  Ezekről  azonban  bátran  mondhatjuk, 
hogy  csak  voltak  székes  területek,  mert  a kultúra  mélyen 
belenyúlt  vidékünk  természeti  viszonyainak  átalakításába. 

Nem  kell  messzire  visszamennünk,  csak  a múlt  század 

1 Inkey  Béla : Puszta-Szent-Lőrincz  vidékének  talajtérképezésc. 
A m.  kir.  földt.-intézet  évk.  X.  3.  f.  62.  1. 

2 Ilyen  székes  terület  a Jakiis-tó.  Sziksós  vízben  leginkább  bővel- 
kedő tavunk  a Sóstó, 

közepéig  s megkapjuk  terjedelmes  határunknak,  (ha  másban 
nem,  legalább  hidrografiai  tekintetben)  azt  a képét,  amellyel 
a természet  felruházta.  Milyen  is  volt  az  ? 

Először  is  délről  északfelé  lejtősödő  térszín,  amelynek 
keleti  végében  van  egy  barázdaszerü,  délről  északfelé  haladó 
mélyedés  (az  Ér  folyása),  olyan,  amelyhez  hasonló  és  vele 
párvonalos  a Nyírségen  több  is  van,  (ezeket  a természetes 
árkokat  használta  fel  a Nyírvíz-szabályozó  társulat  a tavak 
lecsapolására),  amelyekről  Czirbusz  azt  mondja,  hogy  az 
ilyen,  mintegy  szabályosan  árkolt  barázdákban  csillognak  a 
kisebb-nagyobb  pusztai  tavak,  locsogok,  amelyeket  hajlandó 
az  ember  páros  vonalban  haladó  vízmosásoknak,  vagy  eltűnt 
erek  összezsugorodott  maradványainak  tartani.^  Azonban 
területünkön  nemcsak  az  Ér-folyás,  hanem  ettől  nyugatra, 
ezzel  párvonalban  haladó  másik  barázdaszerü  mélyedés  is 
van,  amely  Hajdudorognál  kezdődik,  és  keresztülmegy  a 
Sima-pusztán ; a Cserkesz-pusztán  látszólag  megszakad,  de 
Királyteleknek  Hegyes  halom  nevű  részén  újra  folytatódik.'^ 
A várostól  keletre  szintén  van  ilyen  barázdaszerü  mélye- 
dés, (ez  a kótaji  szőlők  alatt  egyesül  az  Ér-folyás  medrével, 
közben  még  a Sóstó  fölös  vizét  is  magába  fogadja),  amely- 
nek árteréből  csak  annyi  esik  területünkre,  amennyi  a Buj- 
tost  foglalja  magában,  azután  kilép  a határból.'"^ 

A három  völgynek  árterében  foglaltak  helyet  azok  a tavak, 
mocsarak  és  ingoványok,  ^ telve  nádasokkal,  zsombékkal,  gaz- 
dag faunával,  amelyekről  olyan  szívesen  beszélnek  az  öreg 

’ Dr.  Czirbusz:  Alföldünk  álló  vizei.  Földr.  Közi.  XIX.  k.  256.  I. 
2 Hogy  ez  így  van,  abban  kétségünk  támad,  ha  csak  területünk 
részletes  térképét  látjuk;  ha  azonban  az  egész  Nyírség  75.000  térképét 
vagy  a Nyírviz-szabályozó  társulat  ártéri  térképét  látjuk,  mindjárt  más- 
ként mérlegeljük  a dolgot. 

Hogy  e három  természetes  völgye  és  ártere  tényleg  megvan 
területünknek,  azt  Szexty  József  mérnöknek  1860-ban  a nyíri  vizek  locsa- 
polása  ügyében  tett  jelentése  is  igazolja.  Városi  levéltár  1860.  nro.  27. 

Lásd  a Nyírség  ártéri  térképét  Szabolcsmegye  monográfiájában 
és  Nyíregyháza  1855-ből  való  térképét  a városi  levéltárban 

tirpák  gazdák/  akik  még  tanúi  voltak  annak  a világnak,  ami 
itt  egykor  volt.  Mindez  azonban  nagyon  megváltozott,  ami- 
kor a Nyírviz-szabályozó  társulat  lecsapolta  ezeket  a tavakat 
és  mocsarakat. 

Sok  apró  kísérlet  után  1858-ban  a már  12  évvel  előbb 
megalakult  Felsőszabolcsi  Tiszaszabályozó  Társulat  elnöke, 
Lónyai  Menyhért  két  terv  benyújtásával  szólítja  fel  a nyíregy- 
háziakat a Nyíri-vizek  lecsapolása  ügyében  az  egyesületbe 
való  belépésre. 

Az  egyik  terv  az,  hogy  a vizek  Berkesz,  Demecser, 
Kemecse,  Kótaj,  Búj,  Gáya  helységek  mellett  lennének  a 
felsőszabolcsi  mentesített  tér  szélén  húzandó  közös  csator- 
nán a Tiszába  bocsátandók;  a másik  terv  szerint  minden  a 
Nyírségről  jövő  csatorna  a felsőszabolcsi  tiszai  ártéren 
keres?íűl,  a felsőszabolcsi  háttéri  főcsatornákig  lenne  ki- 
ásandó.^ 

A két  terv  között  való  döntésre,  valamint  azon  arány 
megállapítására,  amely  szerint  a nyíregyháziak  részt  vesznek 
a lecsapolás  költségeinek  fedezésében,  négy  éven  keresztül 
egyre- másra  tartottak  gyűléseket,  tanácskozásokat,  míg  végre 
a kir.  helyt,  tanács  döntötte  el  az  elkeseredett  vitát a nyír- 
egyháziak részt  vesznek  a munkálatokban  ; a nyírségi  vizek 
nem  bocsáthatók  a tiszai  ártérre,  hanem  Berkesz,  Kemecse, 
Demecser,  Kótaj,  Búj  alatt  kiépítendő  recipiens  nagy  csator- 


' Egyelőre  annyit  jegyezzünk  meg  már  itt,  hogy  a Békésmegyc- 
ből  Nyíregyházára  telepített  tótajku  népet,  amellyel  a Felvidékről  és 
külföldről  jövő  szintén  tótajku  telepesek  egybeolvadtak,  közös  néven 
tirpákoknak  nevezik. 

2 Városi  levéltár.  Jegyzőkönyv.  1858-ból. 

^ Jegyzet.  A nyíregyházi  tirpákok  vidékük  természeti  viszonyait 
ismerték  jól,  tudták,  hogy  vizeiknek  nagyobbára  megvan  a természetes 
folyásuk  a tiszai  ártérre,  azért  vonakodtak  a szabályozástól ; ennek 
következtében  a tiszai  birtokosok  a helytartótanácshoz  fordultak,  mond- 
ván, hogy  a nyíri  vizek  a mesterséges  árkolások  miatt  10.000  holdnyi, 
a Tiszától  teljesen  megmentett  árterüket  elborították.  Városi  levéltár 
1800.  nro  25,  27, 

nába  vezetendök.^  ^ A döntés  után  hozzáfogtak  a munkához, 
ez  azonban  nagyon  részleges  értékű  volt,  csak  egyeseknek 
hajtott  hasznot  és  a szabályozási  felülvizsgáló  küldöttség 
csak  a nagy  eredménytelenségről  számol  be. 

Igen  érdekesek  azok  a mérnöki  kimutatások,  amelyek 
a munkálat  közben  és  előtte  készülték.  Megtudjuk  belőlük, 
hogy  milyen  területek  állottak  víz  alatt  és  mennyit  mentettek 
meg  a kultúra  számára.  Egy  ilyen  kimutatás  szerint  a király- 
teleki'pusztának  600,  Nyíregyházának  (beleértvén  az  egész 
területet  Királytelek  és  Sima-puszta  kivételével)  1307,  Sima- 
pusztának  1124  hold,  284  n-öl  az  ártere  (összesen  tehát 
3031  hold,  284  □-öl).^  1858-ig  is  már  több  vizet  vezethet- 
tek le,  mert  már  ekkor  az  egész  Nyíregyháza  árterét  csak 
2500  holdban  állapítják  meg.^  1865-ből  van  egy  részletes 
kimutatásunk,^  amely  a lecsapolható  és  lecsapolhatatlan  és 
már  eddig  lecsapolt  területek  jelzéséhez  alapúi  azt  a térképet 
veszi  (lásd  az  1855-ből  valő  térképet  a városi  levéltárban), 
amelyet  a szabadságharc  leveretése  után  Nyíregyházának, 
mint  a nagyváradi  kormányzóság  kerületébe  tartozó  város- 
nak és  gazdasági  viszonyainak  feltüntetésére készíttetett  a 
kormány.  (Lásd  a hozzátartozó  tabellát  u.  o.) 

A dűlőkre  vonatkozó  egyes  tételeket  összegezve  a kö- 
vetkező tabellába  állítottam  össze.  (9.  lap.) 

Látjuk  ebből,  hogy  eddig  531  kát.  hold,  719  D-öl 
területű  földet  szabadítottak  fel  a víz  alól.  A helytartótanács 
döntése  után  a lecsapolhatónak  deciaráit  1120  kát.  hold 

’ Városi  levéltár.  Nyíri  vizek  összes  iratai  18Ó5.  nro  31.  17. 

2 Még  egy  gyűlést  hívtak  egybe,  hogy  a nyíri  birtokosok  társulati 
testületté  alakuljanak  és  hogy  a munkálatokat  kiosszák,  sajnos  azonban 
a gyűlés  eredményéről  már  nem  kaptam  adatot.  Ha  meg  is  alakúit  a 
testület,  ez  csak  a helyiérdekű  szabályozásokkal  foglalkozott,  mert  a 
tulajdonképeni  Nyírvíz-szab.  társ.  1879-ben  alakúit  meg  és  csak  azután 
kezdte  meg  az  egész  Nyírség  lecsapolását. 

^ Városi  lev.  t.  Nyírvizek  iratai  18ö5.  nro  31.  17: 

Városi  lev.  í.  1855. 

^ Városi  lev,  t.  1865.  nro  31.  ■ 

1 

- I 

— 

2 

Cserepes 

Folyás 

23 

665 

4 

87 

3 

i 

“ 1 

— 

52 

j| 

1258  j 

49 

1555 

4 

Szarvas-sziget 

— 

— 

144  i 

1260  |1 

95 

148 

5 

Sóskút 

32 

1429 

14 

1 

881  1 

105 

998 

6 

Hegyeshalom 

228 

263 

1 61 

705  i 

- 

— 

7 

Telek 

122 

14 

1460  i 

— 

8 

Varjulapos 

— 

— 

— 

— 

— 

h 

Belegrád 

— 

— 

— 

— 

- 

10 

Görögszállás 

— 

— 

1 

— 

— 

11 

Púpos-halom 

— 

j 

— i 

i 

— 

12 

Kun-Laposa  * 

167 

87 

— 1 

— 

1 

— 

13 

Királyteleki  major  | 

— i 

j 

— 

— 

14 

Pálinkaház-Laposa 

122 

480 

28 

840  i 

1 

— 

15 

Furman-szállás 

25 

298 

14 

978  ! 

_ 

1 

— 

16 

Örhalom 

— 

— 

— 

1 

- 

— 

17 

Nagy-Cserkesz 

— 

— 

1 

— ^ 

— 

18 

Eletó 

20 

1300 

1 __ 

— ; 

28 

960 

19 

Kis-Cserkesz 

29 

11208 

26 

675  1 

1 

— 

i 

20 

Hosszúhát 

311 

1319  n-öl  terület  megmentéséhez  fogtak.  Bár  ez  a munka 
kellő  szakértelem  hiányában  csak  részleges  eredményre  ve- 
zetett és  az  1879-ben  megalakult  Nyírviz-szab.  társulatnak 
még  igen  sok  dolga  akadt  (ez  vezette  le  a tabellában 
lecsapolhatatlannak  minősített  852  h.  86  D-öl  területnek 
nagy  részét  is)  a mi  vidékünkön  is ; mégis  hatalmas 
lépés  volt  a tanyai  mezőgazdaság  felvirágoztatásához.  Igaz 
ugyan,  hogy  később  megsiratták  a tirpák  gazdák  szép 
nádasaiknak  és  halban  bővelkedő  tavaiknak,  az  asszonyok 
kenderáztatóiknak  pusztulását.  A száraz  esztendőket  egye- 
nesen a lecsapolás  eredményeinek  mondották.  Persze  azt 
elfelejtették,  hogy  őseik  terjedelmes  tócsáik  s mocsaraik 
mellett  is  egyre-másra  folyamodtak  földesuraikhoz,  hogy  a 
nagy  szárazság  miatt  engedjék  el  az  úrbért. ^ 

Nem  a vizek  levezetésében,  hanem  a klimatológiai 
viszonyokban  kell  keresnünk  a szárazság  okát  és  ez  Nyír- 
egyházán elég  szeszélyes.  Területünkön  a nyarak  lecsa- 
pódása a legbőségesebb ; a tavasz  és  az  ősz  átlagos  értékei 
közel  megegyeznek,  de  mégis  az  ősz  vezet.-  A csapadék 
ilyen  eloszlása  mezőgazdasági  viszonyainkra  kedvező,  de 
az  egyes  években  a szabályszerűségtől  nagy  eltéréseket 
találunk  ; az  évszakoknak  hőmérséklet  tekintetében  egymásba 
való  menete  nem  lassú  és  egyenletes,  hanem,  sokszor  igen 
rohamos.  Innen  a sokszor  szeszélyes  időjárás  és  szárazság.^ 

' Városi  levéltár.  1783,  1793,  1794. 

2 Ez  igen  fontos  ránk  nézve,  amint  azt  majd  a gazdaságtörténeti 
részben  látni  fogjuk. 

3 Mészáros  Ferencz : Időjárás  Nyíregyházán.  A nyíregyházi  ág. 
hitv.  ev.  főgimnázium  értesítője  XXXIX. 

A benépesedés  története. 


Az  Őstörténeti  kutatások  és  ásatások  kétségtelenné  te- 
szik, hogy  a Nyírség,  így  területünk  is,  már  az  ősidőkben 
lakott  hely  volt.  A különböző  kőeszközök,  agyagedények. 
Nyíregyháza  város  területén  felfedezett  öt  urna- temető,  szám- 
talan edénnyel,  félig  kiégetett  kauri  kagylókkal,  szkitha  típusú 
vasfokosokkal,  La-Téne  kori  fibulákkal,  karperccekkel,  továbbá 
az  ugyancsak  itt  talált  grafit  olvasztó-tégely,  az  őshalmok 
(a  tiszaeszlári  és  tiszalöki  út  közt  az  Örhalom,  a Sima  puszta 
északnyugati  szögletén  a Bene-halom)  mind-mind  arról  tanús- 
kodnak, hogy  a tö  ténelem  előtti  idők  minden  korszakában 
laktak  itt  emberek.^  De  hogy  az  ősnépek  honnan  jöttek, 
miféle  származásúak,  ennek  megfejtése  a jövő  feladata.  Hé- 
rodotosz leírásából  annyit  tudunk,  hogy  500  körül  Krisztus 
előtt  agathyrsek  és  neurok  laktak  a Tiszán  túl.  Krisztus  után 
az  l.  században  jazygok,  később  a rómaiak  uralma  alait 
levő  szabad  dákok  és  carpok  tanyáztak  a Nyírségen. Azt, 
hogy  a területünk  délnyugati  határában  levő  Csörszárka 
Benehalomtól  a szentmihályi  határig  (lásd  az  1804-ből  való 
térképet,  2.  ábra)  a római  uralom  korából  való  sánc  vagy 
egyéb  védelmi  mü  maradványa-e,  eldönteni  nem  tudjuk.'^ 
A hún-szarmata  uralom  korából  archeológia!  leletünk  nincs, 
(mig  más  pl.  germán  kultúrát  jellemző  számtalan  van),  ez 
sejteti  velünk,  hogy  hún-szarmata  elemek  nem  tanyáztak 

1 Szabolcs  vármegye  monográfiájában  dr.  Józsa  Andrástól : A 
vármegye  őstörténete. 

2 Szabolcs  vármegye  monográfiája.  Előszó.  X I. 

3 Kállay  tanulsága  szerint  a Csörszárka  Szabolcsinegyc  több  helyén 
átvonúl.  Előszó  X I. 

nálunk/  mig  ellenben  a szláv  kultúra  nyomait  kétségtelenül 
igazolják  ama  földvárak,  amelyek  Demecser,  Pazony,  Pócs- 
Pctri  határában  épültek,  nemkülönben  a szláv  eredetű  hely- 
ségnevek, mint  Bogdány,  Túra,  Pazony  stb.  A honfoglalást 
megelőző  korból  még  egy  népfajról,  a kazárokról  kell  meg- 
emlékeznünk. Nyíregyháza  város  tulajdonát  tevő  Császárszállás 
(Mansio  Chazar,  Chazari)  erről  tanuskodik.- 

A honfoglaló  magyarok  a szlávokat  (és  kazárokat) 
meghódították,  de  ki  nem  irtották,  hanem  szolgaságba  ve- 
tették és  földművelésre,  halászatra  fogták,  földvárakat  és 
egyéb  védelmi  müveket  készíttettek  velök.'^ 

Azóta,  hogy  a magyarok  a Nyírséget  meghódították, 
területünkön  idegen  népfajról  a XVllI.  sz.  közepéig  nem 
beszélhetünk;  mert  ha  idegenek  be  is  települtek,  számuk 
oly  csekély  lehetett,  hogy  semmiféle  feljegyzésekben  nem 
maradt  fenn  emlékük. 

Sokkal  fontosabb  azonban  annak  a kérdésnek  eldön- 
tése, hogy  az  itt  lakó  népek  állandó  telepet  hoztak-e  létre 
területünkön  a honfoglalást  követő  két  században,  vagy  pe- 
dig csak  a tatárjárás  után  vetették  meg  alapját  Nyíregyháza 
községnek.  Az  a körülmény,  hogy  Szt.  István  védelmi  szem- 
pontból várakat  építtetett  és  a hozzátartozó  földeket  a törzs- 
beli kötelék  alól  kibontva  saját  kezében  egyesítette,  és  mivel 
a szabolcsi  várrendszer  megalakulásakor  ilyen  intézkedésre 
nem  volt  szükség,  mert  a szabolcsi  várat  Szabolcs  vezér 
nem  szállotta  meg,  s ígv  a hozzá  tartozó  birtokok  köz- 
vagyont  alkottak  igen  tetszetőssé  teszi  azt  a feltevést,  hogy 
területünk  a helynevekből  ítélve  (Királytelke,  a mai  Király- 
telek,  azután  Királvtava  a besztereci  határban,  Igrice  a pazo- 
nyi  és  nyíregyházi  határban)  királyi  birtok  volt.  Ez  a feltevés 
nem  zárja  ki  azt,  hogy  Szent  István  által  alapított  „ecclesia 

' Szabolcsvármegye  monográfiájában  dr.  Józsa  u.  o. 

2 Szirmay : Szatmárvármegye  tört.  1.  R.  3.  lap. 

3 Szabolcsvármegye  monograf.  399—400.  lap. 

Szabolcsvármegye  monográfiája.  402,  1, 

de  Nyír  “-ben  nem  a mai  „ Nyír-Egyház  “-ánknak  az  eredete 
keresendő-e,  amely  az  akkori  nyírségi  telepeknek  egyházi 
tekintetben  központja  lehetett.^  Ezt  a feltevést  megerősíti  a 
váradi  regestrum,  amely  1219-ben  mint  falat  említi  „Nyír“ 
névvel,  a tatárjárás  után  csak  1333-ban  szól  róla  a pápai 
íizedjegyzék.^ 

1307-ben  Róbert  király  a hatalmas  ecsedi  uradalmat, 
amelybe  területünk  is  beletartozott,  az  ecsedi  Báthoryaknak 
adományozta,  majd  1334-ben  azt  is  megengedi  a Báthory- 
aknak, hogy  óriási  uradalmuk  megvédésére  Ecsed  várát 
építsék.^  Ettől  az  időtől  kezdve  a Nyír  falu  középponti  jellegét 
elvesztette,  és  mint  nemesi  birtokká  vált  helység,  örökös  ver- 
sengés tárgyává  lelt  a reá  jogot  tartó  nemesi  családoknak.** 
Három  századon  át  (1624-ig),  ameddig  a Báthoryaké  volt 
az  ecsedi  uradalom.  Nyíregyháza  a török  pusztítás,  a huszita 
lázadás  és  az  oligarchák  féktelensége  miatt  nagyon  sok 
megpróbáltatásnak  volt  kitéve.  De  míg  a városunkhoz  közel- 
eső helység,  Pazony,  1556-ban  romokban  hever  és  Sima 
község  1594-ben  pusztul  el  (a  mai  Sima-pusztán  régi  épület- 
köveket, téglákat  találtak,  valószínűleg  itt  volt  a régi  község). 
Nyíregyháza  sértetlenül  áll,  sőt  a török  veszély  elől  odame- 
nekülő jobbágyokkal  gyarapszik.^  Az  elpusztult  Sima  község 
lakói  is  Nyíregyházára  telepednek  be.** 

A Báthoryak  után  Bethlen  Gáborra,  1647-ben  pedig 
Ferdinánd  adományozása  következtében  11.  Rákóczi  György 
fejedelemre  szállott  az  ecsedi  urdalom.  11.  Rákóczi  Ferenc 
korában  két  részre  szakadt,  mert  a kuruc  fejedelem  és  nővére, 
Júlia  (Aspremont  grófné)  megosztozkodtak  rajta.  Rákóczi 

1 Lukács  Ödön  : Nyíregyháza  város  története.  29.  1. 

2 U.  0.  35.  1 

3 Eble  Gábor:  Az  ecsedi  uradalom  és  Nyíregyháza. 

^ Szabolcs  vármegye  monográfiájában  Nyíregyháza  város  törté- 
nete. (Leffler  S.) 

5 Lukács  Ödön;  Nyíregyháza  város  története  71.  1.  80.  1, 

6 Lukács : U.  o.  91.  1. 

Júlia  a maga  birtokát  Bánífy  György  grófnak  zálogosította 
el,  míg  az  ecsedi  uradalomnak  azt  a részét,  amely  a fejede- 
lemé volt,  a szatmári  béke  után  a kincstár  foglalta  le  a 
maga  számára,^  s ezzel  Nyíregyháza  felerésze  a kincstár 
kezébe  került.  Mivel  azonban  a lefoglalt  birtokból  nem  sok 
haszna  volt  a kincstárnak.  Károlyi  Sándornak  ajánlotta  meg- 
vételre. Károlyi  alkudozásba  bocsátkozott  a kincsiárral,  fiával 
Ferenc  gróffal  is  tanácskozott  ebben  az  ügyben,  de  a vásárlás 
az  ö életében  nem  történt  meg. 

Eközben  Aspremont  Károly  gróf  és  nővére  szintén  felajánl- 
ják birtokukat  Károlyi  Sándornak,  majd  Ferencnek,  aki  belemegy 
az  alkuba  és  80.000  rénes  forintéit  megveszi  1746  bán  az 
Aspremont-részt.  A kincstár  az  ecsedi  uradalom  másik  részé- 
vel újra  kísérletet  tesz  az  eladásra  és  ezúttal  eredménnyel, 
mert  Károlyi  Ferenc  gróf  1748-ban  153000  forintért  megveszi 
a kincstári  részt  is.-  így  jútott  Nyíregyháza  fele  a Cserkesz- 
pusztával a Károlyiak  kezébe.  Annak,  hogy  Nyíregyháza 
egyik  fele  fel  van  tüntetve  az  ecsedi  uradalom  kincstári  ré- 
szének felbecsülésekor,  mig  a másik  felét  nem  vették  fel  az 
Aspremont-rész  becsértékébe,  magyarázata  csak  az  lehet, 
hogy  területünknek  ezt  a felerészét  Királytelek  és  Szentmi- 
hály  helységekkel  kivették  az  ecsedi  uradalomból,  mert  már 
1601-ben,  mint  e részbirtok  ura  szerepel  Lónyai  István.^ 

Lónyai  Margitot  Csáky  István  gróf  vette  nőül,  Csáky 
Borbálát  meg  Palocsay  István  báró ; így  jutott  Nyíregyháza 
másik  fele  a Palocsayak  kezébe,  majd  pedig,  amikor  a Palo- 
csay Zsigmond  és  Petheő  Rozália  házasságából  származott 
Klárát  Dessewífy  Sámuel  báró  vette  nőül,  a Dessewffyék 
birtokába. 

Bocskay,  Bethlen  és  Rákóczi  korszakába  (1600 — 1753) 
esik  Nyíregyházának  első  felvirágzása,  de  egyúttal  hanyatlása 

' Eble  Gábor:  Az  ecsedi  uradalom  és  Nyíregyháza  6—8.  1. 

-1  Eble  Gábor  ••  Az  ecsedi  uradalom  és  Nyíregyháza  0 — 22.  1, 

3 Szabolcsmegye  levéltára  IX.  18. 

is.  A XVII.  század  első  tizedében  lehetett  leghatalmasabb 
Nyíregyháza,  amikor  a Bocskay  hajdúi  telepedtek  ide.  Bá- 
thory Gábor,  majd  11.  Mátyás  hajduvárosi  szabadalmakkal  és 
kiváltságokkal  ruházza  fel  a helységet  s ez  a szomszédos 
területekről  menekült  jobbágyokat  nagyon  vonzotta  ide.  Az 
1635.  és  1638.-Í  törvények  azonban  a megyei  nemesek  köz- 
benjárására, akiknek  nagy  káruk  volt  abból,  hogy  a jobbá- 
gyok mind  Nyíregyházára  szöktek,  megfosztják  a helységet 
kiváltságaitól  és  szabadalmaitól,  s a későbbi  hanyatlás  okát 
többek  közt  ebben  kell  keresnünk  és  innen  kell  számí- 
tanunk.’ 

Lónyai  zsigmond  1637-ben,  Bethlen  István,  Bethlen  fe- 
jedelem testvére,  1640-ben  hajdúkat  telepit  Nyiregyházára ; 
minek  következtében  a város  rövid  időre  újra  fellendül,  de 
e század  második  felében  a török  hódítás,  a kuruc  és  labanc 
felkelések,  az  idegen  zsoldosok  garázdálkodása  annyira  tönkre- 
teszik a virágzó  telepet,  hogy  mig  az  1622.-Í  megyei  összeírás 
szerint  186^3  háztelek  után  fizette  az  adót^  (ez  körülbelől 
800 — 1000  lakosnak  felel  meg,)  addig  az  1715.-Í  összeírás 
szerint  az  egész  Nyíregyháza  lakóinak  száma  csak  24  job- 
bágyból állott  (nemese  egyáltalában  nincs),''^  kik  „communi- 
ter  adoptare  solent  terras  cubulorum  Posoniensium  capaces 
408.“  Mivel  egy  kát.  holdra  2 pozsonyi  mérő  termést  szá- 
mítottak, a 24  jobbágy  204  kát.  hold  terjedelmű  földet  mü- 
veit (a  46,000  holdból).  Ekkor  volt  legelhagyatottabb  Nyír- 
egyháza. 

Sokkal  kedvezőbbek  az  állapotok  1720-ban.  Az  ekkor 
történt  új  országos  összeírás  már  50  jobbágyról  és  egy  ne- 
mesről, Cseke  János  özvegyéről  tesz  említést;  most  már 
1040  hold  terjedelmű  föld  áll  művelés  alatt.  És  ez  a haladás 
nemcsak  területünkön,  hanem  az  egész  megyében  konstatál- 


^ Lukács  Ödön:  Nyíregyháza  város  története  85-88.  I. 
2 Lukács  Ödön:  Nyíregyháza  város  története  93.  1. 
Országos  Levéltár;  Ladula  B.  B.  nro.  8. 

ható.^  Ennek  oka  abban  keresendő,  hogy  a szatmári  béke 
megkötése  uíán  helyreállott  a belső  béke,  a nemzet  hozzá- 
fogott a reformokhoz,  az  elpusztult  helyeket  benépesítette.  A 
XVlll.  és  XIX.  században  történtek  az  igazi  nagyarányú  mező- 
gazdasági  telepítések : a régi  telepítések  (hazánkban  a vezé- 
rek kora  óta  mindig  voltak)  leginkább  védelmi  szempont- 
ból történtek.^ 

Hogy  1720.  után  alig  fejlődött  Nyíregyháza,  ennek  okát 
abban  találom,  hogy  nem  volt  olyan  rendezett,  mint  a többi 
hajduvárosi  joggal  felruházott  város  (Hajdúnánás,  Hajdudo- 
rog,  Hajduhadház  stb.)  A mióta  hajduvárosi  jogát  elvesz- 
tette, 1754-ig,  az  új  nagyarányú  telepítés  idejéig  csak  ten- 
gődött; a megyében  szerte  kóborló  jobbágyok  és  szabad 
hajdúk  ideiglenes  (de  sohasem  állandó)  tanyája  volt.  1754-ig 
hiába  próbáltak  új  és  új  telepeseket  idehozni,  a helység  csak 
nem  akart  felvirágozni.  Földesuraik  már  egészen  beletörőd- 
tek ebbe. 

Ennyire  kellelt  jutnia  Nyíregyházának,  hogy  azután  a 
nemeslelkü  Károlyi  Ferenc  gróf.  Nyíregyháza  egyik  felének 
tulajdonosa  pátens-levelében  felszólított  mindenkit  Nyíregy- 
házán és  Cserkesz-pusztán  való  letelepedésre.  A jövevény 
lakosok  számára  földet,  a vármegyével  kötött  szerződés  szerint 
három  évi  adómentességet,  a házak  építésére  fát  ígért.  Nyíregy- 
háza másik  felének  tulajdonosát,  báró  Palocsay  Zsiginond 
özvegyét,  Petheö  Rozáliát  is  megnyerte  a gróf  a telepítés 
ügyének. 

Károlyi  pátens-levelének  kiadása  előtt  Békés  vármegyé- 
ben járt  és  az  ottan  letelepült  tótoknak  előadta  telepítési  szán- 
dékát. Ezek,  mive!  Békésben  nagy  számuk  miatt  elegendő 
művelésre  való  földet  nem  kaphattak.  Károlyi  ajánlatát  öröm- 
mel fogadták.  A Békés  vármegyéből  jött  települök  közsé- 
genkint  a következők:  Szarvasról  134,  Berényből  39,  Csa- 

^ Országos  levéltár ; lad.  D.  D.  nro.  8. 

- Milhoífcr  Sándor;  Telepitéseinkről.  58.  I. 

bárói  18,  Orosházáról  3,  Komlósról  13,  Gyuláról  1 települő. 
Károlyi  pátens-levelének  híre  a Felvidékre  is  hamar  eljutott, 
mire  Borsod  vármegyéből  jött  28,  Zólyom  megyéből  44, 
Gömör-  és  Nógrád  vármegyéből  20,  Montból  25,  Szepes-, 
Liptó-,  Pest-,  Tolna-,  Hevesmegyékből  egy-kettő.  A letelepü- 
lők nyelvük  szerint  leginkább  tótok,  vallásuk  szerint  lutherá- 
nusok voltak.!’  2 

Nyíregyháza  újraalakulásának  és  a betelepülés  éveinek 
(1754 — 58-ig)  zűrzavara,  a szakadatlan  ki-  és  bevándorlás  lehe- 
tetlenné tette  a pontos  összeírást  és  ennek  eredménye  az 
lett,  hogy  Nyíregyházáról  szóló  könyveink  egy  fontos  kérdést 
.(amely  mai  napig  is  sokszor  vitatott  probléma  Nyíregyháza 
társadalmában)  megíejtetlenül  hagytak,  vagy  jobban  mondva 
mellőztek.  A kérdés  akörül  forog,  teljesen  elpusztult-e  Nyíregy- 
háza a XVlll.  század  derekán.?  Van-e  valami  összefüggés  a 
régi,  pusztulásnak  induló  Nyíregyháza  és  az  újonnan  betele- 
pített Nyíregyháza  között?  Visszamaradtak-e  azok  az  ősi 
családok,  amelyeket  az  1752.-Í  megyei  conscriptio  itt  talált, 
vagy  pedig  egész  területünket  a betelepített  lutheránus  tótok 
népesítették-e  be  ? 

Az  oklevelek,  az  etnográfia,  a conseriptiók  és  hely- 
nevek azt  bizonyítják,  hogy  nem  pusztult  el  teljesen,  hogy 
van  összefüggés  a régi  és  az  új  telep  között,  hogy  vannak 
itt  ősi  (nagyobbrészt  magyar)  családok  is. 

Hogy  e kérdést  eldönthessük,  először  is  nem  szabad 
sem  a nyíregyházi  városi  levéltárban,  sem  a gróf  Károlyi- 
nemzetség levéltárában  levő,  majdnem  minden  évben  történt 
összeírások  után  indulnunk,  mert  az  összeírásokat  legtöbb- 
ször maguk  az  uradalmi  inspektorok  és  tiszttartók  saját  hasz- 
nálatukra és  a grófi  család  tájékoztatására  állították  össze 
nagyjából ; különben  is,  ha  ezt  találjuk  az  összeírásban  : in- 

! Ebié  Gábor:  Az  ecsedi  uradalom  és  Nyíregyháza.  41—43.  1. 

A határunkban  levő  tanyák  lakosságának  legnagyobb  részét  az 
akkor  idetelepített  lutheránus  tótok  teszik,  akik  a később  kisebb  rajokban 
jövő  települőkkel  ma  már  igen  elszaporodtak. 

dicto  oppido  ducentos  octuaginta  sex  hospites  existere,  ez 
nem  az  egész  Nyíregyháza  területén  levő  lakosságot,  hanem 
csak  a Károlyi  részen  levőt  jelenti.  Ha  így  számítjuk  Nyíregy- 
háza lakosságát,  akkor  1720  után  tényleg  nagyon  apadt  a 
száma,  1744-ben  43  jobbágy,^  10  évvel  azután  a betelepítés 
előtt  csak  28  lakos  van  helységünkben.  Ilyen  egyoldalú  ada- 
tok nyomán  mutatta  ki  Lukács,  hogy  fogyott  a lakosság.  De 
ha  megnézzük  a conscriptio  címét,  amely  kimutatja,  hogy  a 
Báthory-provisoratushoz  tartozó  domíniumokról  van  szó,^ 
amelyben  tehát  Nyíregyháza  másik  fele,  a Palocsay — Dessewffy 
birtok  nincs  benn,  mert  ez  nem  tartozott  ahhoz  és  azelőtt 
az  ecsedi  uradalom  lakosairól,  jobbágyairól  szóló  összeírás- 
ban sem  szerepelt  1601-től  kezdve,  mert  ebben  az  évben 
kivétetett  az  uradalomból,  mint  külön  földesúri  tulajdoniak- 
kor mindjárt  tájékozva  vagyunk,  hogy  ezekből  Nyíregyháza 
lakóinak  számát  nem  lehet  megállapítani.  Egyedül  az  1715.- 
és  1720.-Í  megyei  conscriptio  tájékoztathat  biztosan,^  amely 
szerint  Nyíregyházán  ebben  az  évben  96  család  van,  így  a 
betelepülés  idején  400 — 500-ra  tehetjük  a helység  lakóit,  te- 
hát 1720.  óta  növekedett  (és  nem  fogyott)  a lakosság  száma 
A telepítés  évéig,  1754-ig  a 96  családból  feltétlenül  kiköltö- 
zött több  család,  (hogy  e feltevésemet  mire  alapítom,  arról 
később  lesz  szó),'^  de  vegyük  a legjobb  esetet,  hogy  mind 
itt  maradt,  még  akkor  is  volt  oka  Károlyi  Ferenc  gróf  pana- 
szának a megye  előtt,  hogy  puszta  a földje,  „csak  a szél 
fujdogálná  helyét“,  mert  a legjobb  esetben,  ha  egy-egy  job- 
bágy-házhelyhez 28  hold  szántóföldet  veszünk  (ahogy  azt  a 
helytartótanács  megszabta  Mária  Terézia  idején,  ámbár  Nyír- 
egyházán ennyi  földet  a telepítés  előtt  sohasem  szabtak  egy- 

1 Gróf  Károlyi-nemzetség  levéltára.  Ladula  46.  nro.  34.  (con- 
scriptio.) 

2 Gróf  Károlyi-nemzetség  levéltára.  XCVIII.  fasciculus  ad  Báthor. 

3 Lásd  a conscriptiót  Lukács  Ödön  könyvében. 

^ Az  1755.-Í  conscriptióban  50  ős  család  van.  Gróf  Károlyi- 
nemzetség levéltára.  1755.  lad.  44.  nro.  88. 

egy  házhelyhez),  akkor  a mi  96  családunk  csak  2688  hold 
földet  müveit  mega  Károlyiak  1 50C0 — 1 8000  kát. holdnyi  szántó- 
földjéből. Nemde  puszta  ez  a hely?  Hátha  még  hozzávesz- 
szük  Nyíregyháza  másik  felének  szántóföldjeit,  a Palocsay 
birtokot,  amelyre  számításunk  szerint  egy  lakos  sem  jut,  ak- 
kor csakugyan  néptelen  volt  a terület.  Nyríegyháza  elpusz- 
tult voltát  tehát  ilyen  értelemben  kell  vennünk. 

Hogy  az  új  telepítés  előtt  itt  levő  ősi  családok  közül 
sokan  visszamaradtak  a telepítés  után  is,  igazolja  egyrészt 
az,  hogy  az  1752.1  conscriptióban  lévő  nevekkel,  (ha  nem 
is  minddel)  a telepítés  után  történt  összeírásokban  is  talál- 
kozunk,^ másrészt,  hogy  ma  is  élnek  a tanyákon  csekély- 
számban, és  büszkén  vallják,  hogy  ők  itt  ősiek. 

A lutheránus  tótoktól  egy  s másban  elütő  etnográfiájuk 
is  bizonyít  valamit  (amint  az  etnográfia  tárgyalásakor  látni 
fogjuk.) 

A régi  lakosokra  vonatkozólag  1754-ben  Károlyi  ezt 
írja  ugyan  : Noha  egész  szándékom  s rendelésem  az  vala, 
hogy  nyíregyházi  földemről  mindenféle  régi  ott  lakos  em- 
bereket amoveáljak,  melyet  a mostani  ottlétével  inspectorom- 
nak  újra  is  kihagytam,  mégis  mindazonáltal  megengedtem 
ott  levő  orosz  pap  atyám  uram  magános  megmaradását^ 
de  az  inspectorok  ezt  vagy  nem  hajtották  végre,  vagy  pedig 
később  megengedte  nekik  Károlyi,  hogy  továbbra  is  birto- 
kán maradjanak,  meri  az  1755.  Í conscriptióban  a követke- 
zőket olvassuk : 


1 Városi  levéltár  1758.  nio  4.;  1767.  nro.  8.;  1827.  nro  8.^  nagy 
tanyaösszeírás  ; 1850.  nro  28.,  nagy  tanyaösszeírás. 

2 Ebié  Gábor:  Az  ecsedi  uradalom  cs  Nyíregyháza.  43.  I. 

Conscríptio  nco  incolarum  Nyiregyhaziensíum. 


A quo  tem- 
pore  adve- 
nerint 

Moderna  conscriptone  reperti  sunt  actualiter  praeter 
filios  Lutherani  advenae 

Incolae  — — — — — — — — — — — — 

430 

Mense  sep- 

Ex  parte  iliustrissimi  domini  com.  Palocsaianae 

tembri  1753. 

refonnati  antiqui  — — — — — — — — — 

20 

Advenae  — — - — — — — — — 

21 

Rutheni  — — — — — — — — — ---  — 

22 

Cathoiici  antiqui  cum  advenis  --  — — — -- 
Item  qui  ex  parte  excellentissimum  domini 
comitis  et  generális  residebant^  tűm  ante, 
tűm  verő  post  adventum,  neo  incolarum  se 
reciperunt  ad  partém  prae  titulatae  domini 
nostri  actualiter  etiam  sine  fundo  et  domi- 

11 

bus  commorantur  in  . . . olvashatatlan  — — 

16> 

Summa  — — 

90 

Látjuk  ebből,  hogy  körülbelől  50  ősi  család  maradt 
meg  a település  után. 

Károlyi  Ferenc  grófnak  és  Palocsay  Zsigmondnénak 
(gróf  Petheö  Rozália)  a betelepültekkel  kötött  1757,-i  szer- 
ződése 5.  pontjából  megtudjuk,  hogy  az  ősi  családok  nin- 
csenek már  ,,sine  fundo  et  domibiis'',  mert  a Károlyi  által 
nekik  adott  egyszántásu  földön  kívül  még  a határt  is  uzo- 
válni  merészelik^' 

A visszamaradt  ősi  családok,  a helynevek  azonossága 
a XV.  századtól  a XVIll.  századig  (sőt  nem  egy  napjainkig 
is  él  a nép  ajkán), ^ az  ősi  családok  által  épített  házaknak 
fennmaradása,  a régi  mezőgazdasági  kultúrának  átvitele  a 
telepítést  követő  évekbe,  mind  azt  bizonyítják,  hogy  a foly- 
tonosság a régi  és  az  új  Nyíregyháza  közt  megvan.  De  ez 
a Károlyi  grófok  érdeméből  semmit  sem  von  le.  Károlyi 

1 Gróf  Károlyi-nemzetség  levéltára.  1759.  lad.  nro  — 

2 Lukács  Ödön  : Nyíregyháza  város  története  203.  1. 

^ Lásd  a mellékelt  térképeket;  az  1741. -i  határ-megállapítást  a 
városi  levéltárban;  1752. d reambulatiot  gróf  Károlyi  levéltárban  lad  44. 
nro  71. 

Ferenc  megmarad  Nyíregyháza  újraalkotójának.  Nélküle  terü- 
letünk most  is  csak  hitvány  telep  lett  volna ; ö hozta  be  azt 
a friss,  dolgos,  fürge  népet,  amelynek  fennmaradásáért  any- 
nyit  küzdött  és  áldozott.^ 

Eddig  kétféle  népelemmel  találkoztunk  területünkön  ; az 
ősi  családokkal  és  Károlyi  pátens-levelére  1753—57  közt 
nagy  rajokban  megérkezett  tót  települőkkel.  Ezzel  a beván- 
dorlás még  nem  szűnt  meg,  mert  a felvidéki  tótok,  a kül- 
földiek közül  a csehek,  a galiciai  lengyelek  és  kisoroszok 
megtudván,  hogy  területünkön  rokonfajú  és  szláv  nyelven 
beszélő  nép  van,  örömest  jöttek  Nyíregyházára.'*^  Beköltözé- 
sük nem  történt  nagy  rajokban,  hanem  nagyobbára  évek 
hosszú  során  át  észrevétlenül,  egyenkint  érkeztek  meg,  és 
éppen  ezért  feljegyzés  alig  maradt  róluk.  Nagyobbára  mint 
zsellérek  és  cselédek  szegődtek  a tanyasi  gazdákhoz,  vagy 
mint  ügyes  fonók  nyerlek  alkalmazást. 

Később,  amint  egy  kis  pénzre  tettek  szert,  földet  vettek 
és  gazdálkodtak.  Az  1826.,  27.  és  28.  években  kísérletet  tett 
a város  összeírásukra.  A conseriptio  töredékei  valamennyire 
tájékoztatnak  minket  felőlük.'^  A Galiciából,  Lengyel-  és 
Csehországból  jöttéknek  hazánk  északi  és  északkeleti  vár- 
megyéi csak  állomásúl  szolgáinak,  itt  megpihennek  s húzód- 
nak le  Szabolcsba  s az  Alföld  minden  tájára. 

Területünk  benépesítését  illetőleg  figyelemreméltók  a 
XIX.  század  60  as  éveitől  kezdve  a század  végéig  szórvá- 
nyosan előforduló  galiciai  bevándorlások.  A települők  Gorlice 
bezirk-nek  Klimkowka,  Losie,  Uscie,  Ruske  és  Mawastiw 
falvaiből  jöttek. 

Újabb  időben  költöztek  be  kertműveléssel  foglalkozó 
bolgár  telepeseink  Tirnovo  vidékéről.  Állításuk  szerint  nem 
a földhiány,  hanem  a csekély  forgalom  és  termesztményeik 

' Eble  Gábor  idevonatkozó  munkája. 

2 Ezeket  a népeket  leginkább  a nehéz  megélhetés  és  Ínség  hozta 
le  a hegyes  vidékekről  az  Alföldre, 

^ Városi  levéltár.  Consriptio  1826.,  1827.,  1828.  évekből, 

csekély  keresete  miatt  jönnek  ide.  Hazájukban  igen  sok  föld- 
jük s nagykiterjedésü  legelőjük  van ; de  nagyon  kevés  az 
értékük  a forgalom  hiánya  miatt. 

Az  itt  felsorolt  népek  azok,  amelyek  területünkön 
virágzó  várost  és  nagyszámú  tipikus,  csoportos  tanyás 
települést  hoztak  létre. ^ 

Hogy  népességünk  a betelepedéstől  kezdve  milyen 
arányban  szaporodott,  vallás  szerint  hogy  oszlik  meg  a 
városban  és  künn  a tanyákon,  a népet  földrajzi  eredete  sze- 
rint elemeire  bontani  vagyis  kimutatni,  hogy  a mai  lakos- 
ságból mennyi,  hogyan  került  ide,  megállapítani  részletesen 
népességünk  behú?ódási  területét  : mindennek  megfejtése 
becses,  de  egyúttal  a legnehezebb  feladat;  csak  egyetlen 
egy  mód  van  rá,  de  ez  sem  biztos. 

A városi  és  a gróf  Károlyi  nemzetség  levéltárában  levő 
eléggé  nagyszámú  conscriptio,  az  1850.4  nagy  tanyaössze- 
írás, az  egyes  évekből  itt- ott  felmerülő,  a város  lakosságát 
vallás  szerint  is  megkülönböztető  feljegyzések  azt  a reményt 
keltik  fel  bennünk,  hogy  kiegészítve  ezeket  a luth.  egyházi 
levéltárban  levő  régi  anyakönyvek  adataival,  a népsűrűség 
és  szaporodás  megállapítását  lehetővé  teszik.  Azonban  nagyot 
csalódunk.  Első  és  fő  nehézség  az,  hogy  az  említett  két 
nagy  tanyaösszeíráson  kívül  egyik  conscriptio  sem  veszi 
külön  a városi  és  tanyasi  népet,  (csak  általában  Nyíregyháza 
népéről  szól),  a két  nagy  tanyai  összeírás  pedig  a városiak- 
ról nem  szól  semmit.  A conscripliók  csak  az  adófizetőket 
vették  fel,  a nagyszámú  zsellérek,  napszámosok,  a szomszé- 
dos helységekből  és  külföldről  jövők  csak  1826 — 28-ig 
vannak  feljegyezve,  a kivándorlók  egyáltalában  nem  emlit- 
tetnek.  A lutheránus  egyház  régi  anyakönyveiből  a lutherá- 
nusok szaporodását  talán  megállapíthatnók,  de  külön  kimu- 
tatni a városiak  és  tanyasiak  szaporodását  ezek  alapján  sem 

’ Hogy  a népesség  területünkön  hogy  oszlott  meg,  azt  a telepü- 
lési viszonyokkal  tapcsolatban  fogom  tárgyalni. 

tudnók,  mert  nem  vezették  külön  a városiakat  és  külön  a 
tanyasiakat.  De  tegyük  fel,  hogy  ez  lehetséges  volna,  akkor 
sem  sokra  mennénk  vele,  mert  nemcsak  lutheránusok  van- 
nak a tanyákon,  hanem  róm.  kath.,  gör.  kath.  és  kevés  refor- 
mátus vallású  is  ; tudomásom  szerint  ezek  az  egyházak  régi 
anyakönyvekkel  nem  -rendelkeznek. 

Adókönyveink  1850  tői  vannak,  ebbe  természetesen  az 
adót  nem  fizetők  nincsenek  felvéve.  Az  adófizetők  vallása 
sincs  bejegyezve,  így  tehát  ez  sem  vezet  célhoz. 

A tanyai  népet  földrajzi  eredete  szerint  elemeire  bon- 
tani csak  úgy  lehetne,  hogy  a 45  tanyai  bírót  összegyüjtenők 
és  kikérdeznők  ; de  ez  sem  biztos,  mert  az  a fiatal  25 — 30 
éves  tanyabíró,  aki  2—3  éve  van  ott,  20 — 60  családos 
bokor-tanyájának  lakóiról,  beköltözködésük  idejökről  és  szár- 
mazásukról (különösen,  ha  2—3  ilyen  tanyája  van)  nem  igen 
tud  beszámolni.  Mindezt  szükségesnek  taitottam  feljegyezni, 
mert  ezekkel  a körülményekkel  számolnia  kell  annak,  aki  a 
jövőben  területünk  népsűrűségét  akarja  tanulmányozni. 

Mindazon  népek  közt,  amelyekről  szó  volt,  még  ma  is 
többségben  van  a luth.  tót;  a nagyobbára  reform,  és  gör. 
kath.  ősi  családok  és  a külföldi,  szintén  gör.  kath.  beván- 
dorlók tanyáink  népességének  igen  kis  kontingensét  teszik. 

Károlyi  Ferenc  a fürge,  szívós,  rendkívül  kitartó  és 
dolgos  tót  telepeseit  nagyon  szerette  és  pártfogolta,  ellen- 
tétben az  ősi  családokkal,  akiket  azért  akart  elbocsátani, 
mert  nem  művelték  jól  a földet  és  úrbéri  tartozásuknak  nem 
tettek  eleget. 

A tótoknak,  különösen  vallásuk  miatt,  nagy  szükségük 
is  volt  a gróf  pártfogására,  mert  a megye  és  Barkóczi  egri 
püspök  Mária  Terézia  uralkodása  idején,  a katholicizmus 
korában  igen  sokat  háborgatta  vallásuk  szabad  gyakorlatában. 
(Emiatt  sokan  ki  is  vándoroltak).  Ferenc  gróf  halála  után  fia 
Antal  gróf  kezébe  került  a birtok ; területünk  másik  fele,  a 
Palocsay-birtok  is  gazdát  cserélt,  amikor  Petheő  Klárát 
Dessewffy  Sámuel  báró  vette  el.  E két  földesúr  idejében 

már  annyira  fejlődött  helységünk,  hogy  1786-ban  városi 
jogot  nyert.  Derék  telepeseink  azonban  ezzel  nem  érték  be 
s nem  nyugodtak  addig,  míg  a nagyterjedelmü  földeket 
magukhoz  nem  váltották  földesuraiktól.  Ez  meg  is  történt; 
a Dessewffyek  birtokát  1812-ben  880.000  forintért,  a Károlyia- 
két pedig  12  évvel  később  730.000  forintért  váltották  meg. 
Ez  hatalmas  lépés  volt  a város  és  a tanyák  mai  felvirágoz- 
tatásához. 


' Éble  Gábor:  Az  ecsedi  uradalom  és  Nyíregyháza.  114.  1. 


A település. 


Területünkön  kétféle,  egymástól  igen  különböző  település- 
típusról beszélhetünk:  az  egyik  a falvak  típusa  (a  mai  város), 
a másik  a csoportos  tanyarendszeres  település  típusa.  Az 
utóbbi  érdekel  minket  különösen,  de  foglalkoznunk  kell  az 
előbbinek  természetével  is,  hogy  a vele  gazdaságtörténeti 
tekintetben  szorosabb  kapcsolatban  levő  tanyarendszeres 
települést  is  megérthessük. 

Területünk  gazdasági  története  az  a biztos  vezérfonal, 
amellyel  mind  a két  településformát  megmagyarázhatjuk. 

Az,  hogy  mai  városunk  területe  két,  észak-délirányú 
barázdaszerü  mélyedés  között  (amelyekben  a lecsapolás  előtt 
pocséták,  mocsarak  feneklettek)  magasabb  helyet  foglal  el, 
érthetővé  teszi,  hogy  ez  a telep  a X — Xlll.  században  észak- 
dél irányban  elnyúlva  itt,  és  nem  két,  három  kilométerrel  odább 
nyugatra  vagy  keletre  létesült,  akár  a védelmi,  akár  a kedvező 
természeti  viszonyok,  vagy  bármely  más  szempontok  vezé- 
relték is  a települőket;  az  pedig,  hogy  a telep  formája  a 
belsőséggel  bíró  falvak  típusává  lett,  a régi  mezőgazdasági 
állapotok  magyarázzák  meg. 

A történelmi  részből  láttuk,  hogy  területünk  a honfog- 
laláskor a szabolcsi  várrendszerhez  tartozó  birtok  volt,  s 
mivel  Szabolcs  vezér  a várat  nem  szállotta  meg,  a hozzá- 
tartozó földek  közvagyont  alkottak.  Ha  valamely  terület  köz- 
vagyon, az  olyan  telepesekre  nézve,  akik  ezt  a földet,  mint 
ilyent  használják,  tulajdonképen  földközösséget  jelent.  Már 
most  ha  figyelembe  vesszük,  hogy  Magyarország  területén 
már  a honfoglalás  előtt  itt  lakó  szlávok  és  géták  is  föld- 
közösségben  éltek,  továbbá,  hogy  a földközösséget  Szabolcs 

vármegyében  1354-ben,  (ki  tudjuk  mutatni),*  a XVll.  század 
második  felében  pedig  Nyíregyházán  a jobb  és  közelebb  eső 
földeket  felnyilazták,  a határ  többi  részét  pedig  mindenki 
kénye-kedve  szerint  felhasználta,^  tekintve  ezek  mellett  még 
azt  is,  hogy  a legmerevebb  konzervativizmust  mindenütt  a 
világon  a földművelés  mellett  tapasztalhatjuk,  egész  bátran 
feltehetjük,  hogy  első  telepeseink  is  földközösségben  éltek. 

A földközösségre  azért  volt  szükség,  mert  a jobbágy- 
telkek nem  voltak  állandó  szántóföldek,  hanem  minden  év- 
ben felosztásra  kerültek.  Ilyen  körülmények  lehetetlenné 
tették,  hogy  mindenki  a saját  földjén  (amely  évről  évre  más 
és  más  helyen  volt)  állandó  lakóhelyet  építsen ; szük- 
ségessé vált  egy  külön  territórium  a határban  állandó 
telepedésre ; és  ez  a letepülési  mód  a falvak  típusa.  Ilyen  a 
mi  Nyíregyházánk  is. 

A földközösség  volt  oka  valószínűleg  annak  is,  hogy 
a török  hódoltság  előtt  igen  sürü  apró  falvakba  és  nem 
tanyákba  telepedtek  magyarjaink.  Később  a török  ellen  való 
védelem  nagy  városokba  és  nagy  falvakba  való  letelepedésre 
késztette  alföldi  népünket.  Ennek  eredménye  az  lett,  hogy 
az  egyes  telepek  közt  (mivel  az  apróbb  falvak  beolvadtak 
a nagyobb  telepekbe)  nagy  distanciák  lettek,  a szántóföldek 
gyakran  mérföldekre  estek  a falutól  (mert  hiszen  a falu  határa 
megnagyobbodott),  és  ez  nagyon  megnehezítette  a távol  eső 
földek  megművelését.  E körülmények  szükségszerű  követ- 
kezményeként előállott  a tanya.'  Látnivaló  tehát,  hogy  hazánk- 
ban a tanyarendszeres  település  újbb  eredetű  a török 
hódoltság  előtt  nem  igen  divott. 

Hogy  területünkön  a tanyarendszeres  település  mely 
időben  keletkezett,  voltak-e  már  itt  a lutheránus  tótok  letele- 

' Tagányi  Károly : A földközösség  története  Magyarországon 
Gazdaságtörténeti  Szemle  1894.  évi.  212.  1. 

2 Tagányi  Károly  : (Országos  levéltár.  Urb.  et  Conscr.)  204.  1. 

3 A tanyák  keletkezésének  azonban  nemcsak  ez  az  egyedüli  ma- 
gyarázata, amint  azt  majd  tanyáink  tárgyalásakor  látni  fogjuk, 

pülése  előtt  is  tanyák,  régi  mezőgazdasági  kultúránkból  meg- 
magyarázhatjuk. 

A tanyarendszeres  településeknek  ákalában  kétféle 
módja  van,  amelyek  a falvas  településtől  lényegükben  eltérnek. 

E két  tanyás-település  típusa  a falvas-tclcpülés'.ől  főként 
lényegileg  abban  különbözik,  (eltekinive  a formától),  hogy 
míg  a falu  társadalmi  jellegű  tömörülés,  akár  vérségi 
kapocs,  akár  védelmi  szempont  vagy  helyes  munkafelosztás, 
vagy  bármely  más  közös  érdek,  ősi  szokásokhoz  való  ragasz- 
kodás hozza  össze  lakósait:  addig  a tanyás-település  a 
birtokviszonyokkal,  a birtokfelosztással,  a telek  fogalmával  és 
az  agrikuliurával  szoros  összefüggésben  van  és  mindig  a 
mezőorazdasági  cél  érdekében  történik.* 

Területünkön  a tanyáknak  mind  a két  formájával  talál- 
kozunk; ismerkedjünk  meg  tehát  velők.  Az  egyes  tanyák 
lényege  az,  hogy  mindig  a hozzátartozó  földön  épültek  fel, 
amelyek  a telket  (a  tanya  telkét)  körülveszik,  és  a tanyához 
tartozó  földeket  árkok,  sövények,  fák  határolják.  E tanyák 
eredete  a messze  múltban  keresendő,  formája  megvolt  már 
a régi  római  villákban  és  Kr.  u.  a 6—7.  században  a kelták 
által  lakott  Irlandban.  A kelták  agrikulturájáról  szóló  forrá- 
sok és  a jelen  állapotok  bizonyítják,  hogy  a tanyához  tar- 
tozó földek  elhatárolása  nem  a tulajdonjog  nyilvántartása, 
hanem  a mezőgazdasági  cél  érdekében  történt;  az  árkok 
vízlevezetésre,  a legelő  a barmoknak  a tilalmas  helyekről  való 
visszatartására,  a nagyobb  birtokokon  levő  gazdasági  épüle- 
tek pedig  a termésnek  megvédésére  szolgáltak.  Hogy  az 
egyes  tanyák  keletkezése  a birtokfelosztással  mennyire  össze- 
függ, azt  Irland  mezőgazdasága  igazolja.  A legrégibb  idők- 
től fennálló  grófi  uradalmak  úgy  osztattak  fel  és  adattak 
bérbe  a földműveseknek,  hogy  az  egy  telekhez  tartozó  föl- 
dek mind  együtt  voltak;  ez  a birtokfelosztás  az  egyes  tanyák 

^ Lásd  : Auguszt-Meitzen  : Siedelung  u.  Agrarvvescn  c.  3 kötetes 
munkájának  idevonatkozó  paragrafusait. 

keletkezését  teljesen  igazolja,  mert  hiszen  mindenki  kényel- 
mesen berendezkedhetett  a saját  földjén,  felépíthette  házát  isd 

A csoportos  tanyák  összefüggésben  vannak  ugyan  némi- 
leg ez  egyes  (singularis)  tanyákkal,  de  lényegileg  (eredetüket 
tekintve)  mégis  van  különbség  közöttük  (figyelmen  kivül 
hagyva  most  azt,  hogy  az  egyes  tanya  egy  telket  jelent  a 
hozzátartozó  földekkel,  szemben  a csoportos  tanyákkal, 
amelyek  több  teleknek  egy  helyen  való  csoportosulásából 
állanak  elő),  amennyiben  egészen  más  természetű  birtok- 
felosztásban keresendő  eredetük,  és  nem  az  egyes  tanyák 
voltak  mintegy  okai  a csoportos  tanyáknak.  A csoportos 
tanyáknak  e föltétele  az,  hogy  az  a terület,  amelyen  létesül- 
tek, valamikor  hatalmas,  egységes  uradalom  volt  (vagy  leg- 
alább annak  része),  amelyen  a földműves  nép  földközösség- 
ben élt  jó  ideig.  Az  intenzivusabb  és  fejlődöttebb  gazda- 
sági viszonyok  mellett  természetesen  nem  maradhat  meg  a 
földközösség  a maga  teljességében,  a birtoktestnek  vagy 
legalább  egy  részének  felosztás  alá  kell  kerülnie,  amit  vagy 
a földesúri  önkény,  vagy  a lakosok  közti  sorshúzás  (hazánk- 
ban például  nyilhúzással)  nagyon  is  egyenlőtlenül  szabott 
meg.  Az  egy  telekhez  tartozó  földek  több  darabba  estek 
szét.  Nem  állhatott  tehát  elő  az  egyes  tanya,  amelynek  lé- 
nyege az,  hogy  a tanyához  tartozó  földek  egy  tagban  legyenek. 

Ilyen  birtokviszonyok  közi  a telepesek  külön-külön 
eredményes  gazdálkodást  nem  folytathattak,  különösen  ha- 
zánkban nem,  az  általánosan  elterjedtnyomásos  gazdasági  rend- 
szer mellett.  Több  telepesnek  egyesülnie  kellett,  hogy  földjeiket 
egyöntetűen  művelhessék  ; meg  kellett  állapodniok  az  egyes 
csoportoknak,  hogy  földjeikbe  mindannyian  kalászos,  vagy 
kapás  növényt  ültetnek,  hogy  azután  az  ugarban  maradt  föl- 
deket közös  legelőül  használhassák  barmaik  és  szarvas- 
marháik  számára. 

1 Auguszt  Meitzen  : Liedelung  und.  Agrarwesen.  I.  kötet  50  1. ; 
177—179.  1. 

2 Vesd  össze  az  itt  elmondottakat  Meitzennek  a Weilerekre  vo- 
natkozó felfogásával.  Sied  u.  Agr.  I.  köt.  431—441. 

Ha  valamely  falu  határán  belül  a telepesnek  akár  egy 
tagban,  akár  szétszórtan  feküsznek  földjei,  még  nem  követ- 
kezik ebből,  hogy  tanyarendszeres  gazdálkodást  fognak 
folytatni;  hogy  tanyák  keletkezzenek,  ahhoz  szükséges 
még,  hogy  a földek  távol  essenek  a falutól,  szóval  a határ- 
nak na?y  kiterjedésűnek  kell  lennie,  mert  ellenkező  esetben 
a faluban  lakva  is  kényelmesen  megművelhetik  a földjeiket. 

A csoportos  tanyarendszer  formáját  tekintve  több  tanyá- 
ból álló  telep,  de  mégsem  az  egyes  tanyák  összetételéből 
áll,  mert  ezek  sohasem  kerülhetnek  oly  szorosan  egymás 
mellé,  hogy  utcát  alkossanak  vagy  valamely  teret  zárja- 
nak he. 

A tanyák  lényegét  és  eredetét  ismerve,  területünk  régi 
mezőgazdasági  állapotának  ismerete  mellett  megközelítőleg 
megmondhatjuk,  mióta  vannak  határunkban  tanyák. 

A tanya  előállásának  egyik  kelléke  már  a XV.  század- 
ban is  megvolt  Nyíregyházán,  amennyiben  már  ekkor  is  vol- 
tak földjei,  amelyek  a helységtől  igen  messze  estek.  1471-ből 
van  városi  levéltárunkban  egy  oklevél,  amely  Nyíregyháza 
határait  pontosan  állapítja  meg.  Ebből  ugyan  sohasem  tud- 
nók  Nyíregyháza  akkori  kiterjedését  megállapítani,  ha  a 
Károlyi-nemzetség  levéltárában  levő  1804.  térkép  (2.  ábra)  és 
ugyanott  az  1752.-Í  reambulatio  útba  nem  igazítana  minket,  mert 
hiszen  az  oklevélben  levő  20  helynévből  (nem  számítom  a 
községneveket)  csak  háromnak  emléke  maradt  fenn  napjain- 
kig és  a határhányások  sincsenek  ma  már  meg.  Akár  az 
1741. -i,  akár  az  1752. -i  határmegállapítást  (úgy  amint  az  tör- 
tént) követjük  figyelmesen  az  1804.-Í  térképen,  mindjárt  látjuk, 
hogy  tökéletesen  ugyanaz  volt  Nyíregyháza  határa  1571-ben 
is,  mint  1804-ben,  szóval  Sima-puszta  (amely  akkor  még 
nem  volt  puszta,  t?anem  Sima  község  földje  volt)  és  Király- 
telek  nem  tartozott  Nyíregyházához,  de  a következő  száza- 
dokban sem,  mert  1804-ben  sem  volt  még  Nyíregyházához 
csatolva. 

Az  oklevelet  a térkép  mellett  figyelmesen  olvasva, 

kijelölhetjük  a térképen  az  oklevélben  előforduló  helyneve- 
ket, amelyek  ma  már  teljesen  feledésbe  mentek.  Feltűnő  a 
latin  oklevélben  (1471.)  a helynevek  szép  magyar  hangzása. 

Nyíregyháza  határa  tehát  nyugat  felé  a XV.  században 
is  olyan  messzire  nyúlt,  mint  ma;  azonban  tanyarendszeres 
gazdálkodást  ebben  s a következő  században  nem  tételez- 
hetünk fel  területünkön  a földközösség  miatt.  A XVI.  század 
utolsó  tizedében  Nyíregyházán  a helységhez  közelebb  fekvő 
jobb  földeket  nyilasosztással  felosztották,  tehát  tanyákra  akkor 
sem  volt  szükség,  hacsak  nem  azokon  a távolabbi  földeken, 
„amelyeket  mindenki  kénye-kedve  szerint  használt. 

A XVlll.  századbeli  okirataink  már  bővebb  felvilágosí- 
tást nyújtanak  területünk  gazdasági  állapotáról.  A város  körül 
egy  terjedelmes  közlegelő  volt  (lásd  az  1804.-Í  térképet), 
akkora,  hogy  nemcsak  a jobbágyok  és  földesuraik  használ- 
ták, hanem  a szomszéd  helységek  lakói  is.-  Voltak  nemesi 
(allodialis)  földek  is,  amelyeket  a földesurak  a jobbágyoknak 
engedtek  át^  (valószínűleg  oly  feltétel  alatt,  mint  ahogy  azt 
annak  idején  az  új  telepesek  közt  osztották  ki  az  1757.- 
szerződés  7.  pontja  szerint).  Az  allodialis  földek  helyéről 

^ Tagányi  Károly;  A földközösség  története  Magyarországon 
Gazd.  tört.  Szemle,  1894.  évi,  204.  lap. 

2 PascLia  pro  mille  ex  ultra  etiam  pecoribus  darentur,  quae  extraneis 
quoque  exarendare  liceret,  verum  hinc  florenorum  Renenses  circiter  octo 
quotannis  non  prosperarent,  ex  hoc  ideo,  quod  etiam  dominí  terrestres  sua 
armenta  ac  greges  pecorum  hic  pascuare,  ex  pecora  aeqiie  extranea 
admittere  solerent.  Conscirptio  1720-ból.  (Országos  levéltár  lad.  D.  D. 
nro  8.) 

3 In  territorio  posessionis  quoque  hujus  trés  darentur  campi, 
quia  tamen  territorii  vasíitas  inter  duó  milliaria  hungarica  semet  facile 
extenderet,  prati  id  ipsum  tam  jurata  fide  recognitum  cum  ex  oculari 
rcvisione  mediante  compertum  fuisset,  praeter  praemissas  terras  arabi- 
les  etiam  cui  ubí  piaceret  juxta  libitum  seminaturam  exercere  fás  esset, 
ex  hinc  licet  superius  oppositarum  seminaturam  aliqua  pars  in  terris 
ut  refenbatiir  allodialibus  fieri  asveverat,  nulla  ex  inde  difficultati 
aggestae  ratione  obstante  midis  criminatim  apposiía  haberetur  capacitas. 
Országos  levéltár,  lad  D.  D,  nro  8. 

okleveleink  semmi  felvilágosítást  nem  nyújtanak  (öregebb 
tirpákjaink  meg  csak  annyit  tudnak  róla  mondani : valahol 
a város  alatt  kellett  lennie),  ellenben  azt  tudjuk,  hogy : allo- 
diatura  dominalis  terras  arabiles  metretarum  Posoniensium 
400  capaces,  falcastra  verő  56  complectitur ; tehát  200  kát. 
szántóföld  és  56  kát.  kaszálónyi  terjedelmű  volt  az  allodiális 
birtok,  (szénatermő  föld).  Egy  kaszálón  oly  területet  értettek, 
amelynek  lekaszálása  egy  embernek  egy  napi  munkájába 
került  (diurno  laboré).^ 

Az  allodiális  és  a többi  földekre  vonatkozólag  ezeket 
találjuk : caeterum  repetitum  territórium  quoad  terras  arabiles 
ex  reliquam  etiam  sui  partém  nec  cui  demisso,  séd  nec  in 
elevato  adeo  situm,  ex  exigua  sui  parte  sabulosum  quat- 
uor  se  ordinario  bobus  cultivabile,  ac  post  inseminationem 
unius  unius  cubili  siliginis  anthumnalis  praemisso  duplicato 
laboré,  alios  praeter  illum  commnniter  quinque  ex  mediem 
producens  esset;  vernalis  verő  seminatura  tam  hordei,  quam 
ex  avenae  practicaretur,  ubi  demum  terram  dudum  neglec- 
tam  sive  cespitem  adoptare  intentionaretur,  in  hunc  casum 
ad  praemissam  procreationem  triplicato  opus  esset  laboré 
sex  ex  octo  etiam  duntaxat  bobus  exerccri  consveto. 

Prata  non  adeo  ampla  haberent,  ita  ut  uni  ex  uni  non 
misi  unius,  ex  unius  falcatoris  de  ordinario  obtingeret,  prouti 
etiam  praemissas  falcaturas  in  partibus  territorii  incultis  dissi- 
tim  exercere  solerent,  ad  rationem  autem  communitatis  fal- 
catorum  circiter  qradraginta  pratum  speciale  asservaretur. 
Ubi  aegre  ut  in  praemissis  unius  falcatoris  diurno  laboré 
communis  quatuor  bobus  junctus  currus  coacervari  posset.^ 

Ezek  a gazdasági  állapotok,  valamint  az,  hogy;  licet 
quidem  nonnullae  possessiones,  ut  essent  Szent-Mihály, 
Nyíregyháza,  Thura,  Rácz-Fehértó  et  oppidum  Nagy-Kálló, 

1 Gróf  Károlyi-nemzetség  levéltára.  Lad.  46  a.  nro  8. 

2 Conscriptio  ín  possessione  Nyíregyháza.  Országos  levéltár. 
Lad  B.  B.  nro  8. 

sua  territoria  alias  in  trés  campos  subdivisa  ita  usuarent, 
ut  in  unó  codemque  campo  authumnalem  et  vernalem-semi- 
naturam  exercerent,  taliterque,  quotannis  uniis  tantiimmodo 
adoptaretiir  campiis  intra  triennium  tamen  omnes  omnino 
trés  successive  excolerentur,  világosan  bizonyítják,  hogy  terü- 
letünkön a XVin.  században  (még  a telepítés  után  is  incolae 
hujates  ad  seminationem  trifolii  moniti  sunt)  a három  nyo- 
másos (ugar,  forgatás,  vetőszántás)  gazdasági  rendszert  al- 
kalmazták fekete  ugarral,  (azaz  ősztől  május  végéig  volt 
ugarban  a föld.) 

Arra  már  rámutattam,  hogy  a nyomásos  (fordulós) 
gazdasági  rendszer  mellett  legeredményesebb  a tanyarend- 
szeres gazdálkodás,  tehát  a mai  tanyáink  eredete  (csirája' 
már  a XVlll.  sz.  első  felébe  teendő;  természetesen  nem 
olyan  tanyákat  kell  értenünk,  amelyek  ma  határunkban  van- 
nak; az  akkori  gyér  lakosság  mellett  ez  fel  nem  tehető. 
Tanyáink  csak  a lutheránus  tótok  beköltözésével  fejlődtek  ki. 
Ősi  családjaink  és  idősebb  tirpák  gazdáink,  akik  hagyomány 
útján  valami  keveset  tudnak  múltjukból,  szintén  azt  állítják, 
hogy  valamelyes  tanyák  voltak  már  a betelepítés  előtt  is. 

A következő  táblázatban  összeállítottam  csoportos 
tanyáink  sorrendjét. 


A nyíregyházi  csoportos  tanyák  sorrendje. 

A nyíregyházi  csoportos  tanyák  sorrendje. 

Egyes  (singularis)  tanyáink  következő  módon  oszlanak 
meg:  Alsó-pázsit  62  tanyával,  Felső-pázsit  117  tanyával, 
Örökös-földek  27  tanyával,  Cúgos-rész  bizonytalan  szám- 
mal, Sima-puszta  106  tanyával.  Púpos-halom  29  tanyával  (az 
1906.-Í  házadó-lajstromból  kijegyezve,  Adóhivatal). 

Királyteleknek  tanyáit,  bár  közigazgatásilag  Nyíregy- 
házához tartoznak,  nem  vettük  fel,  amennyiben  vizsgálódá- 
sunk körén  kivül  esik  olyan  tanyákról  szólani,  amelyeknek 
etnográfiái  sajátosságuk  nincs.  A Dessewfíy  grófok  modern, 
mintaszerű  gazdálkodási  céljaiknak  megfelelően  építették  fel 
a lakóházakat  munkásaik  számára.  Királytelek  lakosainak 
száma  az  500-at  felülhaladja.  Van  itt  vasút,  posta,  távíró,  iskola, 
kórház,  szép  rendezett  utca  stb. 

A csoportos  tanyák  táblázatának  harmadik  rovatát  az 
1827.-Í  tanyaösszeírásból  állapítottam  meg.  Ebben  az  össze- 
írásban levő  tanyák  neveinek  legnagyobb  része  teljesen  ismeret- 
len gazdáink  előtt,  ha  megkérdeztem  pl.  hogy  mely  tanyák  nevez- 
tettek régen  Chován,  Mitowszky  szállásoknak,  egyáltalában  nem 
tudták  megmondani.  De  nekem  ezekre  feltétlenül  szükségem 
volt,  mert  csak  ezek  alapján  tudom  megmondani,  mely  tanyák 
voltak  meg  már  akkor  s melyek  újabb  eredetűek.  Úgy  segí- 
tettem magamon,  hogy  három  legöregebbnek  ismert  tirpák 
előtt  az  összeírásból  az  egyes  tanyák  alatt  előforduló  neveket 
külön-külön  felolvastam ; mindjárt  felvillant  a szemük,  mert 
az  összeírásban  felsorolt  családok  eibokrosodva  ^ mai  napig 
is  majd  mind  együtt  vannak;  így  mindjárt  megtudták  mon- 
dani, hogy  az  összeírásban  említett  tanyák  ma  melyeknek  felel- 
nek meg.  És  ha  három  ember  külön-külön  ugyanazt  mondja, 
ezt  már  eléggé  biztosnak  gondolom. 

István-,  Antal-,  Benkő-  és  Bedő- bokor  volnának  azok  a 
tanyák, amelyek  1827-ben  nem  voltak  még  meg, "de  ezt  pozitivus 
bizonyossággal  még  nem  mondhatjuk,  mert  még  abban  a 
korban  esetleg  3—4  telkével  nem  vették  külön  bokortanyá- 

1 A bokortanyák  nevének  egyik  magyarázata. 

3* 

nak,  hanein  az  összeírásban  a telkeket  a legközelebb  eső 
bokorhoz  írták. 

Ha  figyelemmel  kísérjük  az  összeírást,  mindjárt  észre- 
vesszük azt  a törvényszerűséget,  hogy  a bokortanya  vagy  a 
benne  élő  legtehetősebb  család  nevét,  vagy  pedig  annak  a 
családnak  nevét  viseli,  amelynek  ott  a legkiterjedtebb  rokon- 
sága volt.  És  így  van  ez  mai  nap  is:  a tanyák  magyar  elneve- 
zései sokszor  egyenes  fordításai  a tót  neveknek  (Zelenanszky — 
Zöld,  Liskány— Róka,  Trsztyánszky  — Nádasi  stb.) 

Az  összeírásból  még  egy  hasznunk  van:  megtudjuk, 
hogy  területünk  melyik  részén  vannak  az  ősi  családok,  akiknek 
ősei  az  1752.-Í  conscriptióban  is  szerepeltek  és  utódaikat  ma 
is  megtaláljuk  tanyáinkon  (lásd  az  1827.-Í  nagy  tanyaössze- 
írást a városi  levéltárban).'  Legtöbben  vannak  területünk 
északnyugati  részén.-  Itt  és  a város  északnyugati  részében 
húzódtak  meg  a tót  betelepülők  elől.  Hogy  ennek  így  kellett 
lennie,  bizonyítja  az,  hogy  a város  északnyugati  részén  egy 
egész  utcát  róluk,  mint  gör.  kath.  vagy  orosz  vallásuakról, 
Orosz-utcának  (a  mai  Kossuth-utca)  neveztek  el. 

A tót  atyafiak  által  végzett  conscriptióban  a „Rusnáczká 
Paléta“-ban  (orosz  kerület)  vagy  az  orosz  utcában  mindig  töme- 
gesen fordulnak  elő  ősi  nevek,  míg  más  utcákban  vagy 
palétákban  csak  elvétve.^ 

Az  utcák  helyzete,  valamint  a fennmaradt  régi  lakóházak 
is  mind  azt  bizonyítják,  hogy  a városnak  az  ősi  családok 

1 Hog>  az  ősi  családok  mely  tanyákon  maradtak  fenn,  úgy  álla- 
pítottam meg,  hogy  az  1752.-Í  conscriptióban  levő  (tehát  a telepítés 
előtti)  neveket  kikerestem  az  1827.-Í  (tehát  telepítés  utáni)  tanyák  szerint 
csoportosított  összeírásban  és  ott  találtam  is  közülök  48  családot;  azután, 
hogy  még  jobban  meggyőződjem  az  ősi  családok  ilyetén  módon 
való  kikeresésének  pontosságáról,  személyesen  felkerestem  őket  az  ösz- 
szeírásban  már  megállapított  tanyákon,  és  tényleg  ott  találtam  őket. 

- Ősi  családok  vannak  még  ma  is  Felső-Badur,  Felső-S'skút,  Alsó- 
Sóskiü,  Jakus-,  Szekeres,  Dankó-,  Fiizes-,  Bundás-,  Lakatos-,  Sípos-, 
Szélső-,  Mándi  I.— II.,  Alsó-Badur-,  Bálint-  és  Kordován-bokor  tanyákban. 

a Városi  levéltár.  1767.  év  nro  8:  1778.  nro  5. 

által  lakott  északi  és  észak-nyugati  része  régibb  és  hogy  a 
város  déli  felében  van  a legtöbb  új  utca;  figyelembe  véve 
még  azt,  hogy  nyugat  és  kelet  felé  is  sok  utca  fejlődött, 
amióta  a fejlődést  gátló  mocsarakat  a város  nyugati  és  keleti 
részén  lecsapolták.  Akik  városunkban  tudnak  valamit  arról, 
hogy  a tanyákon  galíciai  és  lengyel  bevándorlottak  is  vannak, 
ezeket  rendesen  összetévesztik  az  ősi  családokkal ; az  össze- 
tévesztésnek  oka  az,  hogy  a kétféle  népnek  közös  a val- 
lása (gör.  kath.  vagy  orosz)  és  részben  a nyelve  is,  mert  a szláv 
nyelvű  települtek  erősen  magyarosodnak.  Innen  van  az,  hogy 
galíciai  települőkről  beszélnek  a Badurban,  de  nem  találtam 
ott  őket,  hanem  épen  ellenkező  irányban,  a várostól  délre 
vannak:  a kisteleki  bokorban  7 család,  az  Örökös-földeken 
5 család,  Ó-Kisteleki  szőllőben  2 — 3 család,  az  Új-Kisteleki 
szőllőben  1,  a Jánószky-tanya  körül  3 család,  az  Orosi  szől- 
lőben 2 család.  (Bár  ez  utóbbi  nem  tartozik  területünkhöz, 
de  felemlítem,  mert  e szőllők  lakosai  mind  Nyíregyházához 
gravitálnak.  ’) 

* 

* * 

Ha  területünknek  75,000-es  katonai  térképét  figyelmesen 
szemleljük,  mindjárt  szemünkbe  ötlik,  hogy  városunk  belte- 
rülete nem  nagyobb  a tőle  délnyugatra  levő  Hajdúnánás, 
Hajdudorog  területénél,  a tőle  nyugatra  fekvő  Büdszent- 
mihálynál  meg  épen  kisebb,  holott  jelentőségre  messze  felül- 
múlja azokat.  Mi  lehet  ennek  az  oka?  Városunktól  nyugatra 
vetett  pillantás  mindent  megmagyaráz.  Városunk  éltető  eleme 
künn  van  a csoportos  tanyákon.  Feltűnő  még  az  is,  hogy 
városunktól  nyugatra  nagy  területen  nincsen  semmi,  aztán 
egy  5—  6 kilométer  hosszú  csodálatos  településsel  megkez- 
dődnek gyönyörű  csoportos  tanyáink,  amelyek  akácos  árkaikkal 
körülkerítve,  magasabb  helyről  úgy  tűnnek  fel  a hullámos 

' Ezeket  az  adatokat  a tehetős  Maleczky  családtól  szereztem  be, 
amely  családdal  az  itt  említettek  a 60-as  években  jöttek  területünkre. 
A régebbi  családokra  vonatkozólag  lásd  az  1827. -i  conseriptiót.  A Des- 
sewííy  grófok  uradalmában  250  körül  vannak. 

fekvésű  szántóföldek  között,  mint  megannyi  kis  erdő  vagy 
park.  A nagy  üres  térségnek  oka  az,  hogy  a város  körül 
óriási  terjedelmű  közlegelő  ^ volt,  ahol  a lecsapolás  előtt  az 
Ér-csatorna  vízrendszerébe  tartozó  mocsarak  helyezkedtek  el. 

Már  a 75,000-es  térkép  is,  de  még  inkább  kataszteri  tér- 
képeink mutatják,  hogy  tanyáink  település-módja  rendkívül 
gazdag  és  változatos  a formában.  Lássuk  előbb  csoportos 
tanyáinkat. 

Ezek  két  nagy  osztályba  sorozhatók:  vannak  olyanok, 
amelyekben  az  egy  csoportba  tortozó  telkek  külön- külön  és 
emellett  még  az  összes,  egy  csoportba  tartozó  telkek  együtt- 
véve is  nagy  közös  (rendszerint  akácos)  árkokkal  kerittettek 
be  (lásd  a 3.  ábra  4,  12,  14,  15,  16,  18;  4.  ábra  1,  2,3,  4, 
5.  11,  15,  16,  17,  18  és  az  5.  ábra  tanyáit);  a csoportos 
tanyák  másfélesége  az,  amelyben  csak  az  egyes  háztelkek 
vannak  elkerítve  (lásd  a 3.  és  4.  ábrának  fentebb  meg  nem 
jelölt  tanyáit). 

Fő  jellemvonása  csoportos  tanyáinknak  az,  hogy  soha- 
sem a városból  sugarasan  induló  főutak  mentén,  hanem  a 
főutak  által  alkotott  körcikkelyekben  helyezkednek  el  olyan- 
formán, hogy  a főutakból  kiinduló  egy  vagy  több  mellékút 
vezet  hozzájuk.  (Lásd  az  1.  ábrát.) 

Ha  a főútról  letérünk  és  bemegyünk  a teljesen  körül- 
árkolt  csoportos  tanyák  bármelyikébe,  szinte  azt  hinnők,  hogy 
nem  is  tanyán,  hanem  egy  kisebb  faluban  vagyunk.  A tanya 
főútja  mentén  (vagy  ha  van  mellékútja,  akkor  rendszerint 
annak  mentén  is)  házak  helyezkednek  el.  A főutak  sokszor 
kiszélesednek  és  teret  alkotnak,  néha  több  mellékút  fut  össze 
a tanya  közepén  lévő  négyszögü,  trapezoid  vagy  köralaku 
térre,  amelyet  házak  vesznek  körül.  Néha  a tanya  főútjából 
derékszögben  egy  mellékút  vezet,  T alakot  formálván,  más- 
kor meg  a főút  ágazik  ketté  és  annak  mentén  vannak  a 
házak. 


’ Lásd  az  1804-ből  való  térképet.  2.  ábra, 

Nem  is  olyan  telepek  ezek,  mint  a nagy  germán  síksá-  . 
gon  vagy  porosz-lengyel  területen  tevő  Weilerek  az  ő három, 
maximum  hat  házukkal ; a mi  tanyáink  igen  előrehaladott  tele- 
pülések, középhelyet  foglalnak  el  a falvas-  és  tanyás-telepü- 
lés között.  A tanyabiróság,  az  iskolák,  30,  40  házas,  nagyobb 
tanyáinkat  egész  községi  jellegűvé  teszik. 

Tanyáink  alakját  és  formáját  tekintve,  feltétlenül  szláv 
típusnak,  vagyis  jellemző  rájuk  a köralakii  és  utcás  telepü- 
lés-mód. 

Településeink  nem  épen  azért  szláv  jellegűek,  mert  itt 
szlávok  vannak,  hanem  mert  az  egész  Magyarország  (kevés 
kivétellel)  a szláv  település  típus  területébe  tartozik,  de  nem 
tiszta  szláv,  mert  kelta  és  germán  jelleg  is  van  benne.  ^ Cso- 
portos tanyáink  a szláv  nemzetségi  tömörülés  kitűnő  példái 
(a  házközösségen  és  földközösségen  alapuló  ősi  szokás 
maradványa).  A városnak  zsákutcái,  ahol  a rokonság  össze- 
csoportosult, a bokortanyák,  amelyek  mindegyikében  a rokon- 
ság és  az  elbokrosodott  familia  a lehetőségig  együtt  maradt, 
mind  igazolják  állításunkat.  De  nemcsak  ebben,  hanem  a 
telkeknek  és  a rajtuk  épült  házaknak  egymáshoz  és  az  utcá- 
hoz való  helyzetében  is  teljesen  szláv  jellegűek,  azaz  a 
lakóházak  egymáshoz  való  helyzetükben  párhuzamosak  és 
az  utca  hosszvonalával  derékszöget  alkotnak;  a házak  orom- 
zatukkal és  nem  hosszanti  kiterjedésükkel  néznek  az  utcára. 

E szabály  általános  érvényességét  azonban  egy  dolog,  ami 
nemcsak  területünkre,  de  az  egész  Nyírségre  érvényes,  hatal- 
masan befolyásolja,  és  ez  az,  hogy:  ahol  csak  lehet,  mindenütt 
észak-dél  irányban  építik  a házakat  hosszanti  kiterjedésükkel, 
még  pedig  a homokbuckák  magaslataira.  Ahol  tehát  az  utak 
nem  nyugat-keleti  irányúak,  ott  a házak  nem  tesznek  derék- 
szögben az  utcára,  hanem  mindig  bizonyos  szög  alatt  haj- 
lanak hozzá,  aszerint,  hogy  milyen  szöggel  tért  el  az  út  a 
nyugat-keleti  iránytól. 


» Meitzen  II.  köt.  231-269.  1. 

Meglepetve  konstatáljuk  ezt  a szabályt  a köralaku  s 
általában  olyan  települések  mellett,  amelyek  valamely  teret 
zárnak  be.  Az  a szabály,  hogy  a házak  oromzatukkal  nyílnak 
a tanya  közepén  lévő  térre,  addig  csorbát  nem  szenved, 
míg  a házak  megmaradhatnak  észak-dél  irányban  ; de  ott, 
ahol  mind  a két  szabálynak  meg  nem  felelhet  az  építkezés- 
mód,  a tirpák  gazda  az  előbbi  szabály  (köralaku  település) 


6.  ábra.  Részlet  a Tamás-bokorból. 

ellenére  észak-dél  irányban  építi  házát.  Igen  szép  példa  erre  a 
Tamás-,  Verbőci-,  Súlyán  és  f^óka-bokor  (Lásd  a 4.  és  5.  ábrát). 

Az  észak-dél  irányban  való  építkezésnek  az  oka  az, 
hogy  az  uralkodó  északi  szél,  vihar,  így  az  épületeket  csak 
szélességében  (szóval  kis  helyen)  támadhatja  és  rongálhatja, 
míg  más  irányú  építésmód  mellett  a csaknem  kizárólag  nád- 
tetőt (a  nád,  ha  már  régi^  rendkívül  könnyen  törik)  igen 
erősen  pusztítaná. 

6.  ábránk  a Tamás-bokor  északi  részét  mutatja  az  észak- 
dél irányú  házakkal.  A térség,  amely  a házak  előtt  van,  □ 
alakú,  a közepe  felé  lejtősödik,  a házak  fenn  a magaslatokon 
épültek.  A térség  közepét  valamikor  tó  borította,  most  homok- 
bánya van  a helyén,  ahonnan  a finom  agyagos  löszt  mésszel 
keverve  festéshez  alapszínül  használják.  Köralaku  és  általában 
teret  bezáró  településeink  csaknem  kizárólag  ilyen  tavak 
körül  történtek,  amelyek  a kacsáknak,  ludaknak  kedvenc  tar- 
tózkodó helyei  voltak,  nem  kívánkoztak  a vetésbe,  nem 
kehett  rájok  vigyázni,  az  asszonynépség  meg  kenderáztatóul 
használta  a vizet.  A Sulyán-bokorban  ma  is  van  kender- 
áztató. Ezek  mellett  még  a szarvasmarháknak,  disznóknak 
(ezelőtt  juhoknak  is)  az  ilyen  körülzárt  helyeken  való  tartása 
tette  kedvezővé  ezt  a település-módot.  (6.  ábra.) 

A belsőség  nélkül  levő  csoportos-tanyás-településeink 
kevésbé  jelentősek.  Vagy  a mellékutak  két  oldalán,  közvet- 
len az  út  mellett  helyezkednek  el  a házak  (3.  ábra  7.  11. 
stb.)  vagy  beljebb  épültek  a házak,  úgyhogy  a rendes  kocsi- 
útról  derékszög  alatt  mindegyik  tanyához  külön-külön  egy-egy 
kis  út  vezet  (3.  ábra  2,  5,  6,  10.  stb.) 

Szinguláris  tanyáink  külön-külön  egyes  telkekhő\  állanak, 
azért  ezekről  a „telkek,  lakóházak“  c.  fejezetben  lesz  szó. 

llt  kell  még  megemlékeznem  lakosainknak  a szőlőkben 
való  település  módjáról.  Érdekes  ez  : mindmegannyi  egy- 
egy  kis  faluval  ér  fel  állandóan  künnlakó  munkás  és  nap- 
számos népével. 

Az  Ó-szőlők  jegyzőkönyvében  ezt  olvassuk  többek 
közt;  „Nos  universitas  praelatorum,  baronum,  magnatum  et 
nobilium  comitatus  de  Szabolch  memóriáé  commendamus 
tenore  praesentium  stb.  . . quod  nos  subinfertum  indultum 
dominii  sui  terrestralis  ad  vineas  in  territorio  ejusdem  pos- 
sessiones  Nyíregyháza  implantandos  sub  sede  dominali  die 
vigesima  mensis  Juny  anni  retroacti  millesimi  septingentesimi 
septuagesimi  quinti  concessum  et  extradatum.“  Tehát  1775-ben 
telepítették.  Azóta  szépen  gyarapodott  ez  a telep.  Az  uícás 

településnek  igen  szép  példája  ez  a nagyobbára  rendes 
házakból  (úri  és  paraszt  házak)  álló  szőlő.  Borház  kevés 
van  benne. 

Az  1790-ben  telepített  Új-szőlő^  szintén  az  utcás  telepü- 
lés-típust képviseli.  Itt  még  sokkal  kevesebb  a borház,  mint 
az  Ó-szőlőben.  Vagy  a régi  borházakat  alakították  át,  vagy 
pedig  már  eredetileg  rendes  lakóházat  építettek,  még  pedig 
oly  sűrűn  egymáshoz,  hogy  a szőlőtőkék  csak  imití-amott 
tűnnek  elő  a házak  mögött. 

Az  Új-szőlők  mögötti  Hímeskert  csak  10  éves  telepítés. 
Nagyobbára  az  intelligencia  kezében  van  modern  borházak- 
kal és  nyaralókkal,  azért  települési  viszonyairól  nincs  mit 
szólanunk. 

Az  Ó-kisteleki  szőlőt  jegyzőkönyveinek  tanúsága  sze- 
rint 1791-ben  telepítették.  A jegyzőkönyvekben  csak  kisteleki 


7.  ábra.  Település  homokbuckás  területen. 


szőlő  néven  fordul  ugyan  elő,  de  ez  természetes  is,  mert 
csak  akkor  kapta  az  „Ó“  nevet,  amikor  az  1820-ban  létesí- 
tett „ é2/“-kisteleki  és  Rozsréti  gyümölcsöskertek  1840-ben 
átalakultak  szőlős-kertekké ; ekkor  az  Új  kisteleki  szőlőtől  való 
megkülönböztetés  végett  kapta  az  „Ó“  nevet. Az  Ó-kistelcki 
szőlő  lakosságának  tömörülés-módja  ugyanolyan,  mint  az 
Ó-  vagy  Új-szőlőké.  Ezelőtt  a galíciai  telepesek  ütöttek  itt 

' Contractus  novae  vineae.  Városi  levéltár  1790. 

A szőlők  jegyzőkönyveit  lásd  az  illető  szőlők  inspektorainál, 

tanyát,  de  újabb  időben  eladogatták  szőlőjüket  és  részint 
széjjelszóródtak  az  Örökös-földeken,  részint  a kisteleki- 
bokorban verődtek  tanyákba. 

Igen  érdekes  az  Új-kisteleki  és  a Rozsréti  szőlőknek  a 
település-módja.  Mind  a keltő  erősen  hullámos  észak-dél 
irányú  homokbuckás  terület.  Ez  a felszíni  alakulás  szabja 
meg  itt  a település-módot.  Az  útak,  amelyek  a dűlőket  elvá- 
lasztják, az  észak-dél  irányú  buckáknak  megfelelően  vagy  a 
buckasorok  közti  völgyben,  vagy  oldalán  futnak  végig  észak- 
dél irányban.  A házak,  (amelyek  vagy  rendes  házak  vagy 
borházak)  rendesen  a homokbucka  magaslatán  vagy  oldalán 
végigmenő  út  két  oldalán  helyezkedtek  el,  míg  a völgyben 
menő  útak  mellett  csak  itt-ott  vannak  házak,  amint  azt  7. 
ábránk  mutatja. 


Telkek,  lakóházak. 


Területünkön  kétféle  telkekről  beszélhetünk:  városi  és 
lanyasi  telkekről.’  Ma  már  nagyon  kevés  mondani  valónk 
van  a városi  telkekről,  mert  a tanyasi  gazda,  akinek  rendes 
körülmények  közt  a városban  is  van  telke  és  háza,  ezt  ren- 
desen bérbe  adja  a városban  dolgozó  napszámosoknak  és 
iparosoknak,  ő maga  pedig  csak  egy  kis  szobát  tart  fenn 
magának,  hogy  legyen  hol  megszállnia,  ha  bejön  a tanyáról 
a hetivásárra  vagy  ünnepnapokon  a templomba. 

Hogy  ezelőtt,  amikor  még  N)  íregyháza  nem  öltött 
városi  jelleget,  milyen  volt  benne  egy-egy  telek,  a Mária 
Terézia  korabeli  „Urbaria  et  conscriptiones“-ek  tájékoztatnak 
bennünket.  „Nyíregyháza  helységben  egy  jobbágy-házhely- 
nek fundusa,  azaz  házhelye,  annak  udvara,  szérüs  és  vete- 
ményes kertje  oly  nagy  és  térés  helyt  foglaljon,  aminémü 
két  pozsonyi  mérőnél  nagyobb  lészen  (egy  kát.  holdnál 
nagyobb)  tehát  az  külső  appertinentiákban  számláltassék“ 
(vagyis  a tanyaföldekhez.) - 

Ezeknek  a hatalmas  kiterjedésű  ősi  (régi  feloszláson 
alapuló)  telkeknek  maradványai  a városvégeken,  a Selyem- 
utcában, (amelyek  nagy  része  még  ma  is  a Bújlosig  nyúlik 
ki)  Kótaji-utcában  és  a Szarvas-út  déli  részén  ma  is  meg- 
vannak. 

A régi  állapotok  ma  már  nagyon  megváltoztak  ; ahol 

’ A városi  telkek  közül  természetesen  csak  a paraszt-telkeket 
veszem  figyelembe,  amelyek  berendezéseikben  földművelő  ne'piink  rég 
gazdasági  viszonyait  és  szokásait  még  némileg  vis^^zatükrözik, 

2 Országos  levéltár;  Úrbéri  tabellák  a helytartótanácsból 
1769—70  év  nro  81. 


még  megvannak  ezek  a nagy  telkek,  nagyobbára  üresek, 
dísztelenek;  a nagy  telkek  egyik  sarkában  meghúzódik  egy 
ház,  vele  szemben  egy  gémes-kút,  egy  farakás,  disznó-ól, 
szemétdomb  és  egy  krumplis-verem,  és  kész  az  egész  telek- 
berendezés. Nem  ritkaság  a ház  előtt  3 — 4 eperfa.  Amint  a 
ház  végződik,  következik  utána  hol  kóróból,  hol  deszkából 
összerótt  kerités,  amely  a telkekhez  tartozó  kertet  választja 
el.  A kertekben  igen  sokszor  a mai  földdrágaság  mellett  is 


8.  ábra.  Siska  Pál  telke  a Manda-bokorban. 


haszontalan  dudva,  fü  és  imitt-amott  cgy-egy  akácfa  merede- 
zik  az  égnek  a hasznos  konyliakerti  növények  helyett.  Az 
utcák  rendezése  miatt  most  már  ritkák  a házaink  előtt  levő 
kertek.  A telkek  kerítései  vagy  deszkából  (palánk)  vagy  vert 
falból  (múrik)  készültek.  A kapukról  és  utcaajtókról  nem 
szólunk,  mert  népies  jellegüket  már  elvesztették. 

Sokkal  érdekesebbek  a tanyasi  telkek.  8.  ábránk  a 
Manda-bokorból  Siska  Pál  telkét  mutatja : 

Az  elsőy  amit  figyelembe  kell  vennünk,  a kerítés.  A Q. 
ábrán  (ugyanarról  a telekről)  láthatók  a földbe  ásott  cölöpök, 
amelyek  rendesen  egy  öl  távolságra  vannak  egymástól ; ehhez 
vannak  erősítve  vízszintesen  a deszkák  (rendesen  3,  rikán  4) 

egymás  felett  15 — 20  cm.*nyi  távolságban.  A kerítés  nem 
magasabb  1 — 1*50  m.-nél.  Egyéb  célja  nincs,  mint  hogy  az 
udvaron  levő  barmokat  elzárja  ; az  apró  baromfi-jószágnak 
a keritésen  túl  is  szabad  az  útja:  ahol  pedig  nem  szabad, 
(mint  pl.  a szőlőkben),  ott  legalább  ’/s  rn.  magasságig  nincs 
hézag  a deszkák  között.  Az  itt  bemutatott  kerítések  tipikus 
fellépésüek  az  összes  tanyáinkon. 


Q.  ábra.  Siska  Pál  tanyája  a Manda-bokorban. 

A kapu,  amelyen  át  a telkekre  jutunk,  igen  egyszerű : 
Leghasználatosabb  az  egyszárnyú  kapu  (A.,  B.,  D.,  E.,) 
de  nem  megy  ritkaság  számba  a kétszárnyú  kapu  sem.  (C.) 
A kapuszárfa  (a)  a kerítés  oszlopához  (b)  csak  nagyon  lazán 
van  oda  erősítve  dróttal  vagy  zsineggel.  Ha  kiakarják  nyitni 
a kaput,  a „c.“  mellett  levő  zsineget  vagy  drótkarikát  „c.“-ről 
leveszik.  Ez  a zsineg  vagy  drót  az  egyedüli  kapuzár.  A 

kerítés  ép  úgy,  mint  a kapu,  gyalúlatlan  vagy  gyalult  desz- 
kából áll,  csak  a deszkák  összekötése  (d.,  d.,  d.,)  történik 
néha  akácfával  deszka  helyeit.  Az  egész  kapu  oly  könnyű, 
hogy  a kapuszárfa  alá,  a mely  körül  a kapu  forog,  nem  is 
igen  tesznek  valami  kemény  tárgyat  (követ),  mert  nem  vágó- 
dik bele  a földbe. 

Előfordul  az  is,  hogy  a kapu  (vráta)  mellett  egy  kis 
deszkából  összerótt  utcaajtó  (dverce)  szolgál  a gyalog  ember 
számára.  (10.  ábra  D.,  E.,  és  11.  ábra).  Ahol  ez  nincs  meg, 
ott  a vrátán  keresztül  közlekedik  a gyalog  ember  is. 


Ha  a ház  előtt  kis  kert  van,  ezt  rácsos-  vagy  napra- 
forgó-kerítés határolja  (11.  ábra),  de  igen  gyakran  akácos 
árok  helyettesiti  ezeket.  Az  első  szobából,  hátsó  szobából, 
konyhából  és  kamrából  álló  lakóház  a telek  egyik  szögleté- 
ben épül  és  sokszor  ugyanazon  fedél  alatt  van  az  istálló  és 
kocsiszín  is.  A tirpák  gazda  igen  szeret  háza  elé  3 — 4 eper- 
fát  ültetni,  ez  alatt  költi  el  ebédjét  nyáron  (néha  külön  e 
célra  szolgáló  kis  asztal  és  zsámolyszékek  mellett),  ha  nincsen 
nagy  mezei  munkával  elfoglalva,  mert  akkor  a szérűn  ebédel. 

A lovak  és  tehenek  számára  külön  istállót  (sztaja) 
csak  a módosabbak  építenek  (akiknek  sok  jószáguk  van), 

a szegényebbeknek  megfelel  a lakóházzal  egy  födél  alatt 
álló  istálló  is,  amelyben  a lovakat  a tehenektől  a földbe 
ásott  oszlophoz  és  a jászolhoz  vízszintesen  erősített  gerenda 
választja  el.  A lovak  és  tehenek  kora  tavasztól  kezdve  elhagy- 
ják az  istállót  és  a ház  végében  levő  hatalmas  diófa  vagy 
eperfa  alatt  vannak  késő  őszig,  mig  az  istálló  ezalatt  az  apró 
baromfi-jószágnak  tartózkodó  helye  lesz.  A trágyadomb, 
akár  külön  istállóról,  akár  a lakóházzal  egy  fedél  alatt  levő 


11.  ábra.  Ács  Györgyné  háza  (Felső-Badar  4.  sz ) 

istállóról  van  szó,  mindig  közel  van  ahhoz.  A házzal  szem- 
ben, a telek  végében  foglal  helyet  a krmnyik  (disznóól).  A 
gémes  kútnak  a telek  közepéről  nem  szabad  hiányoznia. 

Míg  a lakóház  rendes  körülmények  között  a telek  utca- 
felőli részében  van,  addig  a szérűt  jó  mélyen  a telek  hátulsó 
részében  csinálják  meg  (távol  a háztól)  tűzbiztonság  szem- 
pontjából (12.  ábra.)  A szérű  mellett  mindjárt  ott  találjuk  a 
pelyvást  (12.  ábra.) 

Egy  telekről  sem  hiányzik  a krumplis  verem,  amelynek 
ha  félig  a földbe,  félig  felette  épült,  jama  a neve,  ha  telje- 
sen beépítették  a földbe,  burda  nevet  visel. 


■m7>  /L 


■i 

12*  ábra.  Telek  a Halmos-bokorból. 


13.  ábra.  Telek  a Mazár-bokorból. 


Az  előrelátó  és  óvatos  gazda  a krumplis  vermet  min- 
dig úgy  építi,  hogy  csak  a nyílása  van  a telken,  a többi 
része  kívül  esik  (13.  ábra),  mert  az  udvaron  ugrándozó  borjú 

Vagy  csikó,  ha  erre  rálép,  besüpped  s kitöri  a lábát.  A 
széna-  és  szalma-kazlakat  vagy  a telken  belől  külön 
elkerített  helyen,  (8.  ábra),  vagy  a telken  kívül  rakják  (12,  13. 
ábra.)  A telkek  hátsó  részeiben  igen  gyakori  a kert,  konyha- 
kerti növényekkel,  gyömölcsösökkel  és  szőlővel  (néha  lucer- 
nával) beültetve.  A telek  kerítését  5—6  méternyi  távolság 
bán  ültetett  akácfasor  veszi  körül,  ha  a kerítést  nem  árok 
helyettesíti,  mert  ebben  úgyis  feltétlenül  és  sűrűn  vannak 
akácok. 

Ez  volna  tanyasi  telkeink  általános  típusa,  amelytől  ter- 
mészetesen a helyi  körülmények  szerint  sokszor  nagy  elté- 
réseket találunk,  pl.,  hogy  csak  egyet  említsek : a szérűk 
olykor  a telkek  végében  elterülő  szántóföldeken  vannak. 

Telkeink  berendezése,  nevezetesen  a házaknak  a telek 
utcafelöli  szögletében  oly  módon  való  térfoglalása,  hogy 
oromzatukkal  az  utcára  néznek,  az  alacsony  kerítések,  a mel- 
léképületek és  a kertek  elhelyezkedése,  de  különösen  a lakó- 
házak szerkezete,  (amint  alább  látni  fogjuk)  a szláv  telepii- 
lés-tipiisra  emlékeztetnek.  ’ 

Területünkön  a városban  épült  parasztházak  egyáltalá- 
ban nem,  vagy  csak  nagyon  kevéssé  különböznek  a tanyák 
lakóházaitól  (akár  a régi,  akár  az  újonnan  épült  házakat  néz- 
zük) s ezért  nem  fogjuk  őket  külön  vizsgálni.  A galíciai, 
lengyel  és  cseh  betelepültek  házai  nem  különböznek  a tirpá- 
kok házaitól,  mert  magukévá  tették  a tirpák-szokást,  sok 
részük  nem  is  épít  új  házat,  hanem  a tirpákét  veszi  meg. 

Az  ősi  családok  házai  azok,  amelyek  szerkezetükben 
és  alaprajzukban  eltérnek  a tirpák  házaktól. 

Lakóházaink  legtöbbnyire  vertfalból  készültek;  fecske- 
rakás- csak  nagy  ritkán  fordúl  elő:  egy  ilyen  házat  talál- 

’ Meitzen  : Siedelung  u.  Agrarvvesen.  III.  köt.  508—512.  I. 

2 Szalmával  erősen  kevert  sárból  oly  módon  épül,  hogy  ezt  a 
a sarat  a fundamentumra  villával  rakják.  Az  ilyen  falak  lassan  készül- 
nek, mert  egyszerre  csak  30  cm. -re  emelhetik  a falat,  azután  száradnia 
kell  a srának  és  csak  úgy  folytathatják  a munkát. 

fám  az  Alsó-pázsiton  és  ez  Bencsik  Pálé.  SövényfonásU 
ház  is  nagy  ritkaság  nálunk;  eddigelé  csak  egyről  van 
tudomásom,  a Sarkantyu-úf  ő.  szám  alatt  (bent  az  udvarban.) 
Ez  tulajdonosa  állítása  szerint  egykorú  a város  újraalapítá- 
sával. A homokbucka  tetején  épült  észak-dél  irányban.  A 
sövényfonás  még  máig  Is  fennmaradt  népünk  között,  de  ma 
már  csak  a kisebb  melléképületeket  (fáskamara,  gazdasági 
eszközök  kamrája)  készítik  ilyen  módon  és  ők  erre  azt 
mondják:  pa'ics-b6\  épült.  A sövényfonásu  házak  (nálunk 
patics)  vagy  melléképületek  úgy  készülnek,  hogy  az  épület 
vázát  elkészítik  fából.  A tetőzet  oszlopokon  nyugszik,  ame- 
lyeket paticcsal  fonnak  körül  s ezt  aztán  sárral  jó  vastagon 
befapasztják. 

Házaink  fedélszerkezete  meglehetősen  egyöntetű.  A 
keresztgerendák  és  szarufák  adják  meg  a tető  formáját  s ez 
germán  típusra  vall,  mert  a germánok  voltak  a legelsők,  a 
kik  ezt  használták.^ 

Általában  területünk  és  az  egész  ország  építési  formái 
(csekély  kivétellel)  a szláv,  germán  és  kelta  tipusu  formák 
keverékéből  állanak.^  Az  építkezésben  nálunk  előforduló 
formákat  mi  mind  a nagy  germán-  és  orosz  síkság  és  Európa 
északi  népeitől  kaptuk. 

Olyan  ház  területünkön  nincsen,  amelynek  négy  dűlő 
oldalas  tetőzete  volna,  hanem  tipikus  fellépésű  a ház 
oromfala  felett  az  üstökös  fedél  (11.  ábra),  míg  a ház  másik 
végében  vagy  nyitott  a fedél,  és  ekkor  deszkával  elzárt  a 
nyílás,  vagy  lecsapott  és  ezt  farozatnak  hívja  népünk.  A ház 
oromfala  fölött  a tető  által  alkotott  nyílást  paticcsal,  vagy 
kóróval  fedik  el  (olykor  deszkával)  (11.  ábra.)  és  sárral  be- 
tapasztják. Ha  a ház  előtt  van  a padrajáró,  akkor  természe- 
tesen ennek  megfelelő  nyílást  hagynak  az  oromfalon.  (11.  ábra.) 
A házak  csaknem  kizárólag  náddal  fedettek,  csak  a legújabb 

1 Meitzen : Siedelung  u.  Agrarvvesen  II.  kötet  211. 

2 Meitzen : u.  o. 

házakon  látunk  elvétve  zsindelyt,  cserepet  és  palát.  A régi 
házak  kéményei  paticsból  vannak  (11.  ábra.)  és  csak  azután 
honosították  meg  a tirpákok  a vályog-  és  téglából  készült 
kéményeket.^ 

Amit  eddig  elmondottunk  a házakról,  ezek  külsőségek; 
sokkal  fontosabb  a ház  beosztása  és  az  alaprajza.  A terüle- 
tünkön fennmaradt  régi  házak  (a  város  északi  és  északnyu- 
gati részén,  ugyancsak  a várostól  északra  és  nyugatra  eső 
tanyákon  is)  alaprajzukban  különböznek  az  újabb  házaktól. 


14.  ábránk  a Felső-Badurból  Gunyecz  Ferenc  házának 
alaprajzát  mutatja.  Eredetileg  két  osztatú  volt,  egy  szobából  (1.) 
és  konyhából  állott  (c— d-ig)  vagyis  a 11.,  111.  helyiség  egy 
volt,  amely  a szoba  nagyságának  kétszerese.  A szobába  már 
eredetileg  is  csak  a konyhából  lehetett  bejutni.  A szobának 
két  ablaka  az  utcára,  kettő  pedig  az  udvarra  nyílik.  A konyhá- 
ban a tűzhelyet  csak  újabb  időben  választották  el  paticsból 
készült  kőfallal  (e.,  f.),  és  így  lett  a kétosztatú  házból  három 
osztatú.  A harmadik  (III.)  helyiség  ma  kamrául  szolgál,  és  hogy 
elég  világosságot  kapjon,  az  elválasztás  után  vájták  ki  az  „a“ 
ablakot.  A padrajáró  a konyhában  van  (b).  Az  A — B-ig  ter- 
jedő tornác  már  eredetileg  megvolt.  Az  istállót  (IV.)  csak 
újabban  építették  a házhoz  paticsból,  míg  maga  a lakóház 
vert  falból  készült.  Amióta  a ház  megvan,  már  másodszor 

' Ez  nagyon  módosította  a konyha  szerkezeiét,  amint  azt  később 
látni  fogjuk. 


- 53  - 


fedték,  tehát  eredeti  tetőzetét  nem  ismerjük;  ma  elől  üstökös, 
hátúi  lecsapott  a tető. 

Ehhez  hasonló  beosztású,  de  egyetlen  tiszta  sövény- 
fonású  ház  maradi  fenn  a régebbi  időkből  a Sarkantyu- 
utcában,  Dobránszky  József  tulajdonában. 


15.  ábra.  Dobránszky  József  házának  alaprajza  (Sarkantyu-útca). 

Ez  is  eredetileg  kétosztású  volt  és  csak  újabban  válasz- 
tották el  a tűzhelyet  és  most  a 111.  helyiség  itt  is  kamrául 
szolgál.  A szobának  itt  nincs  külön  bejárata  kívülről,  csak  a 
konyhából  lehet  a szobába  jutni,  kz  I.  helyiségnek  külön 
alaprajza  azt  az  állapotot  mutatja,  amikor  még  nem  újították 
a házat,  az  a— b falon  oldalt  egy  ablak  volt  és  a c— b falon 
is  egy.  Ma  az  a — b falat  1 és  fél  méterrel  beljebb  vették  és 
így  keletkezett  előtte  egy  kis  tornác,  amelyen  oszlop  tartja  a 
szobából  kinyúló  mestergerendát.  A b— d fal  mentén  most 
sincs  tornác.  A ház  elől  üstökös,  hátúi  lecsapott;  farozatra 
csinálták^  ahogy  a nép  mondja.  A házhoz  oszlopokon 
nyugvó  szín  épült,  amelynek  mind  a három  oldala  nyitott 
(IV).  Alatta  krumplis  verem  van. 

Az  ősi  (a  maitól  elütő)  típusu  házakból  még  egyet 
mutatok  be.  Ez  a ház  az,  amelyről  legbiztosabban  tudom, 
hogy  nem  tirpák  kéz  építette,  hanem  az  ősi  Ács  család  egyik 
elhalt  tagja  és  ma  is  egy  Ács  kezében  van  (Ács  Györgyné.) 
A ház  Felső-Badurban  4.  szám  alatt  van. 


16.  ábra.  Ács  Györgyné  házának  alaprajza  (Felsö-Badur  4.  sz.),  : 

A tulajdonosa,  mikor  vele  a házakról  beszélgettem,  azt 
állította,  hogy  az  ő régi  házaik  legtöbbnylre  csak  egy  szobá- 
ból (I.)  és  konyhából  (II.)  állottak ; ha  volt  valami  jószáguk, 
annak  vagy  a házhoz  vagy  külön  építettek  istállót.  Az  alap- 
rajz a ház  mostani  állapotát  mutatja.  Az  1.  és  11.  helyiség  a 
szoba  és  konyha;  a 111.,  IV.,  V.  helyiség  régen  egy  volt 
és  istállónak  használták  külön  bejárattal  az  udvar  felől,  most 
három  részre  osztották  patics-  és  deszkafalakkal,  még  pedig 
úgy,  hogy  a konyhából  mind  a három  helyiségbe  el  lehet  jutni ; 
és  mivel  ezekben  ma  húst,  szalonnát,  kenyeret,  lisztet  gabo- 
nát és  zsírt  tartanak,  a célszerűség  kívánja,  hogy  a konyhá- 
ból hozzáférhető  legyen.  A negyedik  helyiség  ablakát  újab- 
ban vágták  ki.  A 11.  ábra  és  erről  készített  alaprajzunk,  a 16. 
ábra  mutatja,  hogy  a szoba  utca  felőli  ablaka  nincs  az  orom- 
fal közepén,  hanem  kissé  jobbra.  Hogy  miért  van  ez  így, 
azzal  magyarázza  népünk,  hogy  középen  nem  lehet,  mert  a 
mesíergerenáa  alá  kerülne  az  ablak  nyílása  és  akkor  be- 
szakadna a laza  szerkezetű  vert  fal. 

Az  itt  közölt  három  alaprajz  körülbelül  megadja  típusát 
azoknak  a régi  házaknak,  amelyek  közűi  ma  már  igen  kevés 
van  és  ritkán  eredeti  állapotában.  Az  a körülmény,  hogy  a házak 
két  vagy  legfeljebb  három  osztatúak  (eredetileg !),  hogy  csak 
egy  lakószobájuk  van  (hátsó  vagy  kis  szobájuk  soha  sincs, 
mint  a szláv  típusu  házaknak)  és  az  ablakok  nem  esnek  a 
fal  közepére  (1 1.  ábra.),  egy  kevés  magyar  jelleget  kölcsönöz 
nekik:  de  viszont  van  bennük  germán  jelleg  is  a tető  szarú- 
fás  szerkezetében,  frank  típus  az  üstökös  fedélszerkezetben 
és  szláv  típus  a konyhából  való  padrajáróban.^ 

Mikor  a tótokat  telepítették  Nyíregyházára  és  megkap- 
ták terjedelmes  háztelkeiket  és  szántóföldjeiket,  megkezdték 
az  intenzivus  földmívelést  és  az  ennek  megfelelő  nagyarányú 
építkezést.  Ha  területünkön  jó  hosszúra  nyúlt,  hatalmas 

' Meiizen : Sicdelung  u.  Agrarwesen.  II.  kötet  195—212.  és  III. 
kötet  5C5-520.  lap. 

parasztházat  találunk  70—75  cm.  vastagságú  falakkal,  biz- 
tosan rámondhatjuk,  hogy  tirpák  kéz  építette,  még  pedig  a 
XVIII.  század  második  felében,  vagy  a XIX.  század  első  év- 
tizedében, mert  manapság  már  a tirpák  sem  épít  ilyet. 


17.  ábra.  Tipikus  tirpák  ház.  (Selyeni-útca  27.) 

17.  ábránk  természetben  és  18.  ábránk  alaprajzban 
mutatja  ezt  a tipikus  tirpák  házat  (Selyem-utca  27.).  A ház 
korát  gazdája  100 — 150  évre  becsüli. 


18,  ábra.  A 17.  ábrán  bemutatott  háznak  alaprajza, 

Mindjárt  az  első  dolog,  ami  figyelemre  méltó  az,  hogy 
a ház  öt  osztatú,  és  szemben  az  eddig  bemutatott  házakkal, 
ennek  már  hátsó  vagy  kis  szobája  is  van,  (111.)  (mala-,  zadnya 
hizsa).  Az  első  szobától  (velká  hizsa)  a konyha  (II.)  választja 
el,  amelynek  két  része  van;  clökonyha  (kuhinya  = a)  és  a 
tulajdonképeni  tűzhely  (b).  A konyha  b.  része,  mivel  felette 
van  a tágas  szabad  kémény,  „poci  kohciiV"  nevet  visel. 

Az  ősi  típusu  házak  konyhája  nem  oszlik  két  részre  és 
még  egyéb  dolgokban  is  különbözik  a tirpák  konyhától, 
amint  azt  a konyha  szerkezetének  részletes  tárgyalásakor 
fogjuk  látni.  Míg  az  1.  és  111.  helyiségnek  nincsen  külön 
ajtaja  az  udvarról  (csak  a konyhán  keresztül  jutunk  be  oda), 
addig  a kamarának  (IV.)  és  az  istállónak  (V.)  mindig  tipi- 
kusan külön  ajtaja  van.  Az  a legvégső  helyiség,  amit  17.  ábrán- 
kon jobbra,  zsindelytető  alatt  látunk,  új  istálló;  csak  egy 
pár  évvel  ezelőtt  építették.  A ház  hosszában  elől  tornác  van, 
a tető  elől  üstökös  formájú. 

A tirpák  házak  kitűnő  példája  a Szarvas-utcai  38.  sz. 
ház,  amely  a most  bemutatott  háztól  csak  annyiban  külön- 
bözik, hogy  elől  is  tornácos  és  kis  szobájának  két  ablaka  van. 
(19.  ábra). 


b 0 0 o - 0 


19.  ábra.  Tirpák  ház  alaprajza  (Szarvas-útca  38.) 

Egy  újabb  és  elől  is  tornácos  házat  mutat  20.  ábránk 
(természetben)  és  erről  készített  alaprajzunk  (21.  ábra.) 

Ez  már  4 osztatú  (első  szoba,  konyha,  hátsó  szoba, 
kamra).  Az  istálló  külön  van  (20.,  21.  ábra  balra).  A konyha 
itt  is  két  részre  oszlik. 

A parasztháznak  legérdekesebb  és  legfontosabb  része 
a konyha. 

Nagy  jelentőséget  különösen  az  ad  neki,  liogy  nem- 
csak a gazdasszonynak  főtartózkodó  helye  télen,  nyáron 
egyaránt,  hanem  újabb  időben  az  egész  család  tartózkodó 


20.  ábra.  Tirpák  ház  a Sípos-bokorból. 


helyévé  lett.  Érdemes  tehát  a konyha  szerkezetével  foglal- 
koznunk, úgy  amint  az  a kezdetleges  formájából  a mai  na- 
pig átalakult  és  fejlődött  oly  módon,  hogy  most  már  alkal- 
massá lett  a téli  tartózkodásra  is. 

Területünkön  a konyhának  legrégibb  formái  az  ősi  2, 
3 osztatu  házakban  találhatók.  A 22.  ábra  egy  ilyent  mutat 
a Dohány-út  9.  sz.  házból. 


21.  ábra.  Tirpák  ház  alaprajza  a Sipos-bokorból,  (13.  sz.  ház). 

22.  ábra.  A konyha  ősi  formája  Nyíregyháza  határában.  Dohány-útca  9. 


Látjuk  az  ábrán,  hogy  nincs  két  része.  A 22.  ábra  a 
konyha  a— b és  a—  c falak  közt  levő  részét  mulatja  a 
vályogból  készült  „padkával''  és  az  a— c fal  mellett  levő 

ládával.  („A“  ajtóból  van  felvéve  magnesium-fény  mellett). 
Látjuk,  hogy  a konyha  padlását  keresztgerendák  tartják,  de 
ezek  alatt  középen  még  egy  mesíergerenda  is  végig  húzó- 
dik. A p ábra  mutatja  ezeket  a mestergerendákat  a konyha 
alaprajzára  veíitve. 


23.  ábra.  A 22.  ábrán  bemutatott  konyha  alaprajza. 

Látjuk,  hogy  a 4,  5 gerenda  csak  félakkora,  mint  az 
1,  2,  3 gerenda.  Ez  azért  van  így  mert  a konyha  padlásá- 
nak a,  b,  c,  d □•ét  üresen  hagyták,  hogy  a tűzhely  felett 
felépíthessék  paticsból  a kéményt,  amely  legszélesebb  a,  b, 
c,  d-nél,  feljebb  mindinkább  összeszűkül. 

A tirpák  konyha  szerkezete  lényegesen  eltér  ettől.  A 
tirpák  kéménye  felépítésére  még  egyszer  akkora  nyilásth^gyoW 
üresen  vagyis  b,  c,  f,  e nyílást  (23.  ábra  [i).  Hogy  miért  tette 


24.  ábra.  Alaprajz  a tirpák  konyha  szerkezetének  megismeréséhez. 

ezt  így,  megmagyarázza  lakóházának  szerkezete.  A tirpáknak 
két  lakószobája  van  (ellentétben  a 2,  3 oszlatu  házakkal,  ahol 
mindig  csak  egy  szoba  van). 

A konyhából  tehát  2 kemencét  kellett  fűtenie  (az  a és 
b szobában  levő  kemencéket,  lásd  a 23.  ábrát).  Már  most 

hogyha  úgy  építette  volna  kéményét,  ahogy  ezt  a 23.  ábrán 
bemutattuk  (t.  i.  csak  az  a,  b,  c,  d □ fölé  emeli  a kéményt) 
akkor  a b szoba  kemencéjét  szépen  kifütheti,  de  már  az  a 
szoba  kemencéjét  nem,  mert  a kemencéből  kitóduló  füst  nem 
törekednék  mindjárt  a másik  oldalon  levő  c kéménybe,  ha- 
nem széjjelterjedne  a konyhában,  azért  kellett  az  egész 
b,  c,  e,  f térséget  üresen  hagynia  a kémény  számára. 
(24.  ábra).  Egy  ilyen  hatalmas  nagy  kéménynek,  (amelynek 
nyílása  kezdetén  akkora,  mint  a konyha  fele)  különösen,  ha 
vályogból  vagy  téglából  rakják  (és  nem  paticsból,  amely 
nagyon  könnyű)  igen  erős  talapzatra  van  szüksége,  hogy 
le  ne  szakadjon ; nem  elég  oda  egy  mestergerenda.  Így 
helyettesítette  a 22.  ábrán  látható  mestergerendát  holthajtá- 
sos fal,  amint  azt  a 25.  ábra  természetben  és  a 24.  alaprajzban 
mutatja  s így  két  részre  oszlott  a konyha  (1,  2).  A kémény 
alatt  levő  rész  (1)  ,,pod  kohom'' ; a konyha  másik  fele  (2) 
pedig  „pitvor  kuhinya'' . A „pod  kohom“-tól  két  oldalt  jobbra 
és  balra  van  a két  tűzhely  g,  h az  a és  b szobák  kemen- 
céinek nyitásával.  A bolthajíásnak  megfelelőleg  a c — b falba 
is  vágtak  egy  üreget,  ahova  az  edényeket  aggatják;  az  e 
padkát  is  erre  a célra  használják. 

A konyha  fejlődésének  újabb  korszakát  mutatja  a 26. 
ábra,  amely  a 9.  ábrán  látható  ház  konyhájáról  készült.  Alap- 
rajza a 27.  ábrán  látható. 

Ennek  padlásszerkezete  épen  olyan,  mint  a 22.  ábrán 
bemutatott  konyháé;  itt  is  a jobb  sarokban  hagytak  a konyha 
területének  negyedrészével  felérő  nyilást  a kémény  számára, 
de  lényegesen  eltér  a másiktól  abban,  hogy  a konyhának  a 
kémény  alá  eső  részét,  a tűzhelyet  a— b és  b — c fallal 
zárták  el.  A b— c falon  egy  ablakot  levágtak,  ezen  keresz- 
tül az  A ajtón  és  B ablakon  jövő  világosság  behatol  a tűz- 
helyre. Az  a — b falon  ajíónyilás  van,  amelyen  keresztül  a 
tűzhelyre  lehet  jutni.  A régi  konyháknak  ilyen  átalakulását  a 
célszerűség  szempontja  tette  kívánatossá.  Az  ilyen  konyhában 
bátran  ellehet  az  egész  család  télen  is  (nem  kell  szobát  js 

fűtenie),  mert  ha  a tűzhelynek  g ajtóját  elzárják,  nem  megy 
ki  a meleg  a kéményen  keresztül,  mint  a régi  konyhákban  ; 
a B ablak  felől  elég  világosságot  kap  a konyha  (a  régi 
konyhákon  soha  sincs  ablak) ; a falak  sem  kormozódnak  az 


25.  ábra.  Kettős  bolthajtásu  tirpák  konyha. 

elzárt  tűzhely  mellett;  a g ajtóval  a gyermeket  is  tökélete- 
sen elzárhatják  a tűzhelytől,  ha  a háziasszony  nem  lehet  velők 
s nem  vigyázhat  rájuk.  (Alaprajzunkon  balsarokban  2 kana- 
pét és  előtte  asztalt  is  láthatunk,  szőval  egészen  lakószobává 

alakították  át).  Ahol  ilyen  konyha  van  a házban,  rendesen 
abban  tartózkodik  a család  nappal,  a szobába  legfeljebb 
aludni  megy. 


26.  ábra.  Modern  tirpák  konyha. 


A konyhából  a jobbra  eső  szobát  (a)  kényelmesen  ki 
lehet  fűteni  a tűzhelyről  kemencéjével,  de  mi  legyen  a b 
szobával,  ha  a konyha  nem  bolthajtásos  (mert  hiszen  itt 
, ^ nem  bolthajtásos).  Eb- 

be  nem  állítanak  ke- 
lO  3 mencét,  hanem  a 25. 

ábrán  látható  „spar- 
héV'-\2\  fűtik,  ha  szük- 
ség van  rá. 

c.  , T^'t  u'  ' , ' u Lakóházainknak  itt 

27*  abra.  Siska  Pál  hazanak  es  benne  a . 

26.  ábrán  levő  konyhának  alaprajza.  bemutatott  típusaiban 

konyháinknak  szerkezetében  sok  szláv  és  germán  jelleg 
(vonás)  van. 

Lássunk  a porosz  lengyel  és  Nagy-Poroszország  terü- 
letéről 2 szláv  tipusu  házat  alaprajzban  és  hasonlítsuk  össze 
a miénkkel : 


28.  ábra.  Szláv  tipusu  háznak  alaprajza  a porosz-lengyel  területről. 


b = tornác 
c = előszoba 
g = lakószoba 
n = rendes  ágy 
0 = gyermek  ágy 


h = sütőkályha 
s ™ kamara 
t istálló 

m “ kályhamögötti  térség  (naprzypiecha). 
d létra 


29.  ábra.  Nagy-Poroszország  területéről  vett  szláv  tipusu  háznak  alaprajza. 


b = szabad  térség  tető  alatt 
i = szoba 
c = előszoba 
h = szoba 
1 = kamara 


m = istálló.^ 

e ==  nagy  füstfelfogó  (ké- 
mény) a melyből  f— f 
kályhák  fülelnek 


1 Meitzen.  Siedelung  u.  Agr.  III.  k.,  505  — 520. 

A ház  ötös  beosztása  (29.  ábra)  a mi  konyháink  kettÓs 
beosztásának  megfelelő  c és  e helyiség,  az  f— f kályhák- 
nak e helyiségből  való  fűtése,  a két  szoba  (i,  k),  a 23.  ábrán 
a b tornác,  mind  többé-kevésbbé  egyezik  a tirpák  házak 
beosztásával. 

Még  a szoba  berendezésében  és  bútorzatában  is  van 
hasonlóság.  Nálunk  is  gyakori  eset,  hogy  a rendes  ágy 
mellett  mindjárt  ott  van  a gyermekágy  (28.  á.  u.  o.)  és  hogy 
a szoba  egyik  sarkában  2 hosszú  kanapé  van,  előtte  asztal- 
lal (28.  á.  p.)  Ez  az  úgynevezett  sarkos  berendezés.^  Az  ff 
kályha  (nálunk  búbos  kemence)  körűi  szintén  meg  vannak  a 
padkák  (ofenbank  és  a kályha  kemence)  mögött  levő  üreget 
nálunk  is  fekvőhelynek  használják  (persze  nem  leshankának, 
hanem  kuckónak  hívják).  Az  ff  kályhák  nálunk  is  az  ajtó 
mögött  vannak  s^láv  (orosz)  szokás  szerint.'^  Ezzel  el  is 
mondtuk  a ház  berendezésére  vonatkozólag,  ami  jelemző  rá 
nézve;  a bútorzatról  nincs  mit  szótanunk,  mert  ebben  már 
etnográfiái  sajátság  alig  van,  a tanyasi  házak  bútorait  ma  már 
a városi  iparosok  készítik. 


ilyen  csak  a módosabb  gazdák 


30.  ábra  külön  fedél  alatt  álló  istállónak  a tipusát  adja. 
A tetőt  vagy  vertfal,  vagy  paticsfal  tartja,  mig  a vele  egy 
fedél  alatt  álló  kocsiszín  oszlopokon  nyugszik.  Természe 
tesen  gyakoribb  eset  az,  hogy  a kocsiszín  elmarad  az 
istálló  mellől  és  külön  épül  vagy  pedig  a ház  végéhez  ra- 
gasztják ; a lovaknak  és  teheneknek  nincs  mindig  külön 
istállójuk.  Az  istálló  felett  levő  padláson  gazdasági  eszközö- 
ket tartanak. 


A melléképületek  között  leg- 
fontosabb az  istálló,  amely  mint 


30.  ábra. 


tanyáin  található,  mert  a szegé- 
nyebbjének  elég  a lakóházzal  egy 
födél  alatt  levő  istálló  is.  A 


í Dr.  Jankó  János  : A balaton  melletti  lakosság  néprajza. 
2 Meitzen  • Sied,  u.  Agr.  III.  kötet,  5 13.  1. 

A pelyvás  alaprajzát  a 31.  ábrán  látjuk.  Ez  is  vagy 
vertfalból,  vagy  paticsból  készül,  teteje  (mint  az  istállónak) 
vagy  nád,  vagy  szalma.  Az  1.  helyiség  gabonának  van  szánva, 
a 11.  a tulajdonképeni  polyvás,  a 111.  a kocsiszín.  A pelyvás 
sokkal  egyszerűbb  alakja  a kunyhószerüen  összerótt  pelyvás, 
amelyben  gabonát  nem  tartanak,  mint  az  előbbiben. 

Egyetlen  gazda  telkéről  sem 
maradhat  el  a disznó-ól  (krmnyik). 
mert  a sertéstartás  nagyon  általá- 
nos a vidékünkön.  A krmnyik 
szerkezete  igen  egyszerű.  Az  oldal- 
falak deszkából,  a tető  nádból  31.  ábra.  Pelyvás  alaprajza, 
vagy  szalmából  van. 

A ház  alá  épített  pince  a legnagyobb  ritkaság  tanyáin- 
kon, ezt  a jama  vagy  burda  helyettesíti  mint  külön  mellék- 
épület. 


32.  ábra.  Borház  a__Uj-Kisteieki  szőlőben. 


5 

A gabonanemüekre  külön  mellékhelyiség  nincsen  (a 
pelyváson  kívül),  hanem  azt  a kamrába,  a hombárba  teszik. 


Amit  a lakóházakról  mondottunk,  a szőlőskertek  lakó- 
házaira is  vonatkozik,  mert  a tanyási  házaktól  nomenklatúrájuk- 
ban nem  térnek  el ; ezektől  meg  kell  különböztetnünk  azokat 
a házakat,  amelyeket  a szőlőinkben  tipikusan  fellépő  bor- 
házainkból (ilyent  mutat  a 22.  ábra)  alakítottak  át,  sokszor  a 
legképtelenebb  módon. 

Ha  a szőlősgazda  nem  lakik  künn  a szőlőben,  akkor 
megelégszik  egy  kis  borházzal.  A ház  □ alakú,  elől  kis 


tornáccal,  világosságot 
csak  a kinyitott  ajtón 
keresztül  kap.  Az  ajtó- 
val szemközt  az  a—b 
és  c — d fal  tartja  a 


Népünk  a 34.  ábrán 
bemutatott  kunyhót  is 
borháznak  hívja,  ha  az 
a szőlőben  van.  Nád- 
dal és  szőlővenyigé- 


kéményt,  amely  alatt  ^3  A 32  íedett  kunyhó  ez, 
kis  tűzhely  van.  (33.  ábrán  bemutatott  amely  körülbelül  fél- 
ábra). borhaz  alaprajza,  niéternyire  a földben 

van,  úgyhogy  egy-két  lépcsőn  kell  lemennünk,  ha  be  akarunk 
jutni. 


34.  ábra.  „Gunyhó^  a szőlőkben,  rendes  borház  helyett  a szegényebbeknek. 


Néprajz. 

A Károlyi  Ferenc  gróf  által  Nyíregyházára  telepített  tót- 
ajku  népet,  amellyel  a felvidéki  és  később  a külföldről  jövő 
szintén  tótajku  telepesek  egybeolvadnak,  közös  néven  tir- 
pákoknak nevezik. 

Ennek  az  elnevezésnek  félig-meddig  gúnyos  jelentése 
van  és  a szó  régi  jelentésével  nincsen  összefüggésben,  mert 
ha  ma  valaki  a tót  és  magyar  kifejezéseket  összekeveri  (félig 
tótul,  félig  magyarul  beszél),  arra  kimondják,  hogy  tirpák, 
még  ha  nem  is  tirpák  vérből  származik.  Ismerek  olyan  tanyasi 
családokat,  amelyek  a XVllI.  sz.  vége  felé  mint  tősgyökeres 
magyar  családok  költöztek  ide  Heves-  és  Borsodmegyéből. 
Betelepedvén  az  akkor  még  csak  tótul  beszélő  tirpákok 
közé,  kénytelenek  voltak  nyelvöket  megtanulni.  Az  ilyen 
beköltözött  magyar  család  gyermekei  már  nem  beszélték  úgy 
a tót  nyelvet,  mint  a tirpákok,  mert  édes  anyjuk  nem  sajá- 
tította jól  el ; azután  jött  a magyarosítás,  különösen  az  iskolák 
révén,  amikor  már  igazi  tirpákjaink  is  mind  több  és  több 
magyar  szót  kevertek  tót  beszédjükbe,  magyar  szavakhoz 
tót  képzőt  tettek  ; természetes  tehát,  hogy  a beköltözött  magyar 
családok  is  olyan  keverék  nyelven  beszéltek,  mint  a tótok 
s ma  ép  olyan  tirpákoknak  tekintik,  mint  az  igazi  tirpákokat. 

A tirpák  szó  igazi  jelentése,  értelme  és  eredete  a XVlll. 
sz.  második  felében  keresendő. 

A gróf  Károlyi  Ferenc  által  letelepített  tótok  lutheránus 
vallásuak  lévén,  Mária  Terézia  korában  a helytartótanács  és 
a megye  sokat  áskálódtak  a lutheránus  telepesek  ellen.  Nyír- 
egyházát katholikus  lakossággal  szerették  volna  benépesíteni. 
Bár  a gróf  hathatósan  védelmezte  telepesei  szabad  vallás- 
sá 

gyakorlatát,  mégis  sokat  zaklatták,  katholikus  plébánost  akar- 
tak nekik  adni,  imaházukat  ledöntötték,  papjukat  elkergették. 
Mindez  annyira  elkeserítette  a hitbuzgó  népet,  hogy  több- 
ször el  akarták  hagyni  Nyíregyházát  és  sokszor  fájdalmas 
sóhaj  tört  ki  keblükből  ,,mi  zme  lem  sve  laki  trpácV'  = mi 
csak  mindig  szenvedők  vagyunk  (szenvedünk).  Trpák  szen- 
vedőt jelent;  a magyar  ember  azonban  három  mássalhangzót 
nem  tűr  meg  egymás  mellett,  közbeszúrta  tehát  az  „i“  magán- 
hangzót. így  kapta  népünk  a tirpák  nevet.  S ma  már  elég 
valakinek  Nyíregyházán  születnie,  hogy  tirpáknak  nevezzék. 

A tirpák  nép  nyelve  a magyar  és  tót  nyelvnek  össze- 
keverése, a magyar  szavakhoz  tót  képzők,  a tót  szavakhoz 
magyar  képzők  és  ragok  csatolása.  E beszédmód  eredete 
régibb,  nem  az  újabbkori  magyarosítás  óta  kezdődik,  hanem 
jóval  azelőtt,  mert  már  az  1760.-Í  tót  összeírásban  is  ezt 
találjuk,  „malombirör'ű  Koleszár  lAkxionová''  = Koleszár 
Márton  malombiróé"  stb. 

Hogy  milyen  a beszédjük,  azt  példával  fogom  meg- 
világítani. 

Egy  alkalommal  panaszkodott  nekem  a tirpák  gazda, 
hogy  a tanító  megverte  a gyerekét,  mert  nem  tanul ; más- 
különben sincsenek  vele  megelégedve,  mert  nagy  úrnak 
tartja  magát  „ale  ved  mi  ho  na  ucsime  na  moresz,  moj 
vagyon  edon  büdös  rektor  ne  bude  turkaIovaty‘‘  (de  hiszen 
mi  megtanítjuk  rendre,  az  én  vagyonomban  (gazdaságom- 
ban) egy  büdös  tanító  nem  fog  turkálni,  piszkálni). 

Jellemző  ez  egyúttal  a tirpák  önérzetére  is.  Igen  gyak- 
ran halljuk  tőlük:  igyeme  na  tárgyalás  (megyünk  a tárgya- 
lásra). Tessék  a levesből  csrpálni  (szedni,  merni);  boli  zme 
vo  városi  (a  városban  voltunk):  vegy  jin  szadnutvo 

mliko  dán  (valódi,  igazi  aludttejet  adok  önnek). 

jellem  tekintetében  tirpákjaink  alig  kifogásolhatók.  Be- 
csületes, derék,  szorgalmas,  embertisztelő  nép.  Mint  föld- 
művelő népnek  minden  ideálja^  hiúsága  és  ábrándja  a szántó- 
föld. Ha  2 garast  szerez,  az  egyiket  feltétlenül  földszerzésre 

teszi  félre.  Földszerző  vágya  szinte  kapzsisággá  fajul ; jel- 
lemző rájuk  nézve  az  a mondás,  hogy  felszántaná  még  a 
a lutheránus  templom  tornyát  is,  ha  tudná.  Szorgalmukra, 
kitartásukra  vonatkozólag  elég  csak  annyit  mondanom,  ha 
10  hold  földdel  kezdi  a tirpák  a gazdálkodást  és  5 gyer- 
mekkel áldotta  meg  az  ég,  mindaddig  nem  nyugszik,  míg 
ugyanannyit  nem  adhat  fiainak  örökségbe,  mint  a mennyivel 
ő maga  kezdette,  vagyis  10 — 10  hold  földet.  De  erre  büszke 
is  aztán.  Az  igazi  tirpák  rendkívül  arisztokrata  gondolkozásu, 
sokkal  inkább,  mint  akárhány  tősgyökeres  mágnás.  F.gy  10 
zsinkás’  ember,  3,  4 zsinkás  családból  nem  nősül,  ha  az 
időközben  meg  is  vagyonosodolt. 

A bántalmazásra  és  testi  sértésre  nincs  hajlamuk,  hanem 
a kapzsiság  annál  nagyobb  mérveket  ölt  köztük.  Tudok  rá 
példát,  hogy  tököt  szedet^  a gazda  a saját  földjén,  de  a 
lovát  mégis  a szomszéd  földjéről  vett  tökkel  etette.  Mást 
megkárosítani  csak  a mezőgazdasági  javakban  szokott,  az 
udvarán  felejtett  kabátot,  botot,  napok  múlva  is  megkapja  az 
ember.  A városban  levő  elöljáróságot  tisztelik,  de  tanyáikon 
nem  szeretnek  látni  nadrágos  embert,  nagyon  bizalmatlanok 
vele  szembe,  de  ezen  meg  nem  ütődhetünk,  mert  az  adó- 
emeléstől való  félelem  teszi  őket  bizalmatlanná,  meg  aztán  a 
kevés  intelligencia,  szemben  a magyar  parasztokkal.  Tirpák- 
jainkkal azt  meg  nem  lehet  értetni,  azt  el  nem  tudják  kép- 
zelni, hogy  nemcsak  összeírás  végett  járhat  az  ember  közöttük.  ^ 

Népünk  táplálkozás-módja  a lehető  legegyszerűbb. 
Rozskenyér,  szalonna,  krumpli  a főeledelük,  a húsnemüek 
közül  a disznóhús  a leggyakoribb  és  bár  igen  nagy  szám- 
ban van  udvarukon  az  apró  baromfi  jószág,  ezt  meg  nem 

’ Zsinka  = kötálalj,  75600  C öl  terjedelmű  föld. 

2 Az  etnográfiái  adatok  gyűjtésekor  sokszor  hazudnom  keltett,  hogy 
mint  leendő  tanyasi  tanítónak  tudnom  kell,  hogy  hogyan  vezetik  gaz- 
daságaikat és  rendezik  be  házaikat,  mert  ilyen  gyakorlati  irányban  kell 
tanítani  a gyermekeket,  nem  holmi  ostoba  nyelvtanokra,  lg”  ni.ár  3zr  e“ 
sen  megmutogattak  egyet-mást. 

eszik,  mert  a városban  jól  fizetnek  érte ; helyette  inkább  az 
olcsóbb  juhhúst  vagy  szalonnát  veszik  saját  szükségletükre. 
Az  egyszerű  eledelt  csak  a karácsonyi,  húsvéti  ünnepek  és 
cséplés  alkalmával  váltja  fel  bőségesebb  táplálék,  amikor 
kasonyik  (tengeri  kásával  vagy  rizskásával  bélelt  kalács), 
makonyik  (mákos  kalács),  kiiheny  (közönséges  fehér  kalács) 
és  rántott  csirke  is  kerül  az  asztalra.  A disznóölés  mindig 
torral  jár.  Egy-egy  pohár  pálinka  minden  étkezését  megelőzi. 

Vidékünkön  népies  viseletről  alig  lehet  szó.  A város 
közelsége  káros  hatással  van  erre.  Ma  már  kevés  az  a ruha- 
darab, amit  a nép  maga  készít.  A férfi  öltözete  nyáron  a 
hosszú  gatyaszár  és  ing,  amely  a kéztőnél  egészen  össze- 
szűkül. Csizmát  (csizmi)  nyáron  csak  akkor  húz,  amikor  a 
városba  megy.  Ősszel  a brassói  kék  szövetből  készült,  test- 
hez álló  nadrágot,  mellényt  és  kabátot  viseli,  amely  fölé 
télen  még  szűrt  (siricza)  is  vesz.  A suhancok  és  legények 
fehér,  az  öreg  emberek  fekete  szűrt  viselnek.  Tavasszal  és 
ősszel  pörge  kalapot,  nyáron  szalmakalapot,  télen  sapkát 
visel  a tirpák.  Érdekes,  hogy  a tirpák  legények  mindig  a 
kalapjuk  jobb  oldalára  tűzik  a bokrétát  ellentétben  a magyar 
viselettel. 

Az  asszonyok  öltözete  nagyon  szegényes.  Nyáron  az 
ing  (oplycka)  fölött  alsó-  és  felső-szoknya  és  blouse  (vizitka) 
az  egész  öltözet  mind  egyhangú  sötét  szövetből.  A kötény 
(surec)  soha  el  nem  maradhat.  A fejkendő  szintén  sötét  színű. 
Az  asszonyok  nyáron  úgy,  mint  a férfiak,  mezítláb  járnak, 
csak  ha  városba  mennek,  húznak  mezitlábra  cipőt  (topánke). 
Harisnyát  (strimflye)  csak  télen  vesznek  fel,  sokkal  használa- 
tosabb azonban  a kapca  (anyice). 

Ha  beköszönt  a hideg,  akkor  a zimusnie  rutsnike  (téli 
kendő),  kozsuk  és  baszarka  vagy  szeredács  járja  (újjnélküli 
ködmön  a vizitka  alatt).  Öltözet  tekintetében  kivételt  tesznek 
a gazdag  tirpák  asszonyok  és  leányok,  akik  szintén  fényűzően 
öltözködnek.  Tanúja  voltam  annak,  hogy  egy  gazdag  tirpák- 
asszony selyemkendőt  vett  a leányának,  de  mivel  az  ára  csak 

100  forint  volt,  visszautasította  és  130  forintos  selyemken- 
dőt vett. 

A tirpák  leányok  szeretnek  szélesen  öltözködni  s ezt 
úgy  érik  el,  hogy  alsó  fehérszoknyájukat  erősen  kikemé- 
nyítik s ez  aztán  nem  simul  a testükhöz.  A ropogós  cipő- 
ket és  csizmákat  nagyon  kedvelik.  Gyűrűik  (prsztyen)  és 
fülbevalóik  (zausnyice)  nagyobbára  ezüstből  vannak.  A haju- 
kat varkocsba  (vrkocs)  fonják  és  sztuhlicskával  (szalag)  „na 
máslye“  átkötik. 

Az  asszonyok  és  leányok,  ha  látogatásba  mennek,  zseb* 
kendőiket  mindig  (a  látogatás  tartalma  alatt  is)  kezükben  tartják. 

Népünk  életének  javarészét  munkában  tölti.  A család 
apraja-nagyja,  reggeltől  estig  folyvást  dolgozik  és  csakis  az 
ilyen  munkában  töltött  életet  becsüli.  Általános  szokás  az, 
hogy  a gazdaember,  ha  megöregszik  és  a munkát  nem 
bírja,  beköltözködik  a városba.  ^ Ezt  azért  teszi,  hogy  minden* 
nap  elmehessen  a templomba.  Hébe-hóba  meglátogatja  a kávé- 
házat is  és  kimegy  a sóstói  fürdőre. 

A család  ifjú  tagjai  künnt  maradnak  a tanyán  és  fárad- 
ságot nem  ismerve  dolgoznak.  A legnagyobb  szégyennek 
tartanák  vagy  lenéznék  a többiek  azt,  aki  ifjú  korában  is  a 
városban  laknék.  Az  ifjak  csak  a hetivásárra  vagy  vasárnap 
délelőtt  jönnek  be  istentiszteletre.  Fél  11  órakor  {xögiön  isten- 
tisztelet után)  ebédelnek  és  délután  I órára  már  ismét  künn 
vannak  a tanyán. 

A hetivásárokon  és  ünnepi  istentiszteleteken  kívül  még 
lakodalom  alkalmával  szoktak  bejönni  az  ifjak  a városba. 
Ezelőtt  künn  tartották  a lakodalmat  a tanyákon,  de  mivel  ott 
a sok  hívatlan  vendégtől  nem  tudtak  szabadulni,  most  a 
városban  tartják.  Ha  az  ifjú  a násznagy  kíséretében  eljegyezte 
a leányt,  rá  3 hétre  már  megtartják  a lakodalmat.  Az  eskü- 
vőt megelőző  nap  estéjén  a lakodalmi  nép  3—4  szekéren 

1 Említettem,  hogy  a tirpák-gazdának  a tanyán  is,  a városban 
is  van  háza,  A városi  házat  bérbe  adja  és  a maga  számára  csak  egy 
szobát  tart  fenn,  hogy  legyen  hová  megszállnia,  ha  bemegy  a tanyáról , 

nagy  újjongás  és  danolás  közt  indul  meg  a városon  keresz- 
tül a menyasszony  házához,  hogy  annak  fehérneműit,  pár- 
náit és  dunyháit  (duhni,  vankusi)  átvigye  a vőlegény  laká- 
sára. Másnap  szintén  énekszó  mellett  mennek  a 4 — ó lovas 
(lovak  kendőkkel  fellobogőzva)  szekereken  az  esküvőre, 
amely  vagy  délelőtt  vagy  délulán  történik.  Ezután  reggelig  tart 
a tánc. 

Muiatságszámba  megy  a tengeri-hántás  (bielacska).  Nap- 
pal törik  a tengerit  és  este  összegyűlnek  a fiatal  legények, 
leányok  a hántásra.  Ez  szabad  ég  alatt  történik.  A szebbnél- 
szebb  magyar  nóták  (már  tót  dalokat  nem  tudnak!)  és 
tréíák  járják  ekkor.  Érdemesnek  tartom  a megjegyzésre,  hogy 
a lassú  méretű  magyar  nótáinkat  borzasztó  módon  elnyújt- 
ják; ha  az  ember  csak  egy-kéí  ütemet  hall  belőle,  szentül 
hiszi,  hogy  ez  egyházi  ének. 

Ha  lehántotíák  a tengerit  (ez  néha  éjfél  után  is  eltart) 
következik  az  éjféli  vacsora,  amely  pálinkából  és  mákos  ten- 
geriből áll. 

Temetkezéseiken  a halotti  tort  megtartják. 

Ezek  volnának  néprajzi  szempontból  a fontosabbak; 
de  a népies  szokások  nagy  része  már  veszendőbe  megy.  A 
nép  erősen  civilázólódik,  egykedvűen  hagy  fel  régi  szép 
szokásaival  s nem  sokat  törődik  múltjával  s mindinkább  a 
városias  szokásokat  veszi  fel  úgy,  hogy  1 — 2 évtized  múlva 
semmi  sem  m.arad  meg  abból,  amit  ma  még  becsesnek  tar- 
tunk néprajzi  szempontból. 


Fcldműveíés,  mezőgazdaság  és 
szőlökultura. 


Területünket  már  a legrégibb  időtől  fogva  földművelő 
nép  lakta  és  a lakosság  túlnyomó  része  most  is  az. 

A talajviszonyok  kedvezőek  a földművelés  minden  ágára. 
Legnagyobb  mennyiségben  a rozsot  termesztik,  de  az  ala- 
csonyabb fekvésű  vályogos  és  erősen  humuszos  földekben 
a búza  is  jól  megterem,  úgyszintén  a tengeri,  répa.  Az  ösz- 
szes  évszakok  között  legkedvezőbb  nálunk  az  ősz,  azért  az 
őszi  búza  és  őszi  repce  szépen  fizet,  de  ez  útóbbi  csak  az 
Ér-csatorna  árterében  levő,  a termékenyebb  löszös  és  erősen 
humuszos  területeken  fejlődik  ki  szépen.  Fontos  termény  a 
burgonya,  amely  a legsívárabb  homokban  is  megterem.  Az 
árpa  és  zab  igen  jelentéktelen  területünkön.  Dohánytermelés 
csak  a nagyobb  gazdaságokban  szokásos.  A takarmánynö- 
vények közül  a csalamádé,  bükköny  és  lucerna  a leggya- 
koribb. Az  1804.  i térképünk  mutatja,  hogy  milyen  hatalmas 
közlegelőnk  volt  a város  körül,  ma  már  ezt  felszántották  és 
csak  a Felső-pázsiton  a Szarvas-sziget  szikes  területe  szol- 
gál legelőül. 

A legelő  hiánya  a szarvasmarha-tenyésztésben  érezhető 
is.  Manapság  a tirpák-gazda  már  inkább  a lótenyésztésre 
fordítja  a főgondot,  de  a sertéstenyésztés  is  előrehaladott; 
a baromfitenyésztésből  meg  tirpák  asszonyainknak  van  szép 
jövedelmük. 

Határunkban  kiterjedtebb  kertművelésről  nem  beszél- 
hetünk. Konyhakerti  növényekkel  a várost  bolgár  telepeseink 
látják  el,  akiknek  az  Ér-csatorna  árterében  a várostól  délre 
két  telepük  van ; az  egyik  közvetlen  a város  alatt,  a másik 

jóval  délebbre  fekszik.  A hajdani  rétföldeken,  amelyek  a fel- 
színen erősen  humuszosok,  ázsiai  öntöző-müvekkel  igen 
szép  eredményt  tudnak  felmutatni.  Az  öntözéshez  való  vizet 
az  Ér-csatornából  kapják. 

Tavasszal  mintegy  30— 40-en  érkeznek  Tirnovo  vidé- 
kéről és  késő  őszig  vannak  itt.  A tél  folyamán  csak  egy 
páran  maradnak  itt,  hogy  a kunyhóikban  télire  elraktározott 
veteményt  elárusítsák. 

A gazdálkodás  rendszere  határunkban  ugyanaz,  amit  a 
XVlll.  század  első  felében  okleveleink  állapítanak  meg  (lásd 
a települési  viszonyok  § át),  különbség  legfeljebb  az,  hogy 
az  ugar  nem  3 éves,  hanem  zöld  ugar  (tavasztól-őszig), 
ritkán  fekete  ugar.  Az  ú.  n.  ázsiai  gazdálkodó  rendszer, 
amely  mindinkább  szabadulni  igyekszik  az  épületektől  és 
amennyire  lehet,  szabad  ég  alatt  végzi  a munkát,  területün- 
kön bizonyos  mértékben  még  megvan.  A termést  a mezőn 
asztagokba  rakja  népünk.  A cséplőhely  künn  van  a mezőn. 
Ha  csak  lehet,  lóval  nyomtatja  a gabonáját,  kézi  cséplőt 
csak  akkor  használ,  ha  zsúpra  van  szüksége.  Ha  a gabonát 
nem  is,  de  a répát  künn  a mezőn,  szalmával  bélelt  ver- 
mekbe rakja  s erre  ismét  szalmát  és  földet  hány  és  úgy 
hagyja  télen  át  is  künn.  Mindezek  az  ázsiai  gazdálkodó 
rendszer  maradványai.  ’ Ezek  mellett  egyéb  etnográfiái  sajá- 
tosságot nem  találunk  gazdálkodásunkban.  Ma  már  a cséplő-, 
vető-  és  aratógépek  és  modern  eszközök  eltüntették  a régi 
egyszerű  mezőgazdasági  eszközöket  és  szerszámokat. 

* * * 


Az  1753 — 57  közt  Nyíregyházára  megérkezett  telepesek 
közt  területünk  legjavarészét  felosztották,  a később  érkezett 
telepeseknek  csak  itt-ott  jutott  egy  kevés  föld.  Idővel  e sze- 
gény íöldnélküli  nép  elszaporodott  s Károlyi  grófhoz  folya- 
modott, hogy  a legsilányabb  homokbuckás  területeket  adja 


1 Ditz  Henrik : A magyar  mezőgazdaság.  1867-ben  jelent  meg.  200.  1. 

ki  neki  szőlő-telepítésre.  Ez  1775-ben  történt.  Azóta  beszél- 
hetünk területünk  szőlőkulturájáról.  1775  előtt  szőlő  nem 
volt  területünkön.  ’ 

A szőlőtelepítésnek  szükséglét  az  úri  szék  az  első  szőlő- 
terület  kiosztásakor  megokolja:  „jóllehet  külömbnél  külömb- 
féle  reflexiók  adták  magukat  elő,  mindazonáltal  tekintetbe 
vévén  ide  csoportosan  való  jövetelöket,  (t.  i.  a lakosok  jöve- 
telét), hogy  annál  is  inkább  két  kézi  munkával  éló'  szegény 
portiofizető  jurisdictionatusaink  mind  eő  felsége  adózására, 
mind  pedig  földesúri  censusnak  s más  egyébb  datióknak 
kipótolására  alkalmatosabbakká  tétessenek  az  alább  megírt 
condítiók  szerint  szőlőplántálásra  nekik  engedelem  adatott.““ 

Látjuk  tehát,  hogy  a nép  a szőlőt  azért  telepítette,  hogy 
adózó  kötelezettségeinek  eleget  tehessen.  És  manapság  ez 
épen  úgy  van.  Ha  figyelemmel  kísérjük  az  állandóan  künn- 
lakó szőlőtulajdonosainkat,  mindjárt  észrevesszük,  hogy  itt 
vannak  a legszegényebb  elemek:  Kubikosok,  napszámosok- 
zsellérek,  talyigások.  Ha  kérdeztem  tőlük,  miért  nem  mennek 
be  a városba  lakni  vagy  miért  nem  foglalkoznak  földműve- 
léssel inkább,  azt  mondják,  a szükség  tartja  őket  itt,  földet 
nem  művelhetnek,  mert  ahhoz  gazdasági  eszköz  és  jószág 
is  kell,  a szőlőt  meg  két  kezökkel  is  megművelik  s mégis 
csak  hajt  valami  kis  jövedelmet,  nagy  részük  meg  az  urak 
szőlőjében  vincellérkedik.  A szegény  nép  a szőlőt  meg  a 
bort  nem  a maga  számárá  termeszti,  hanem  eladja;  kivételt 
csak  azok  a tanyasi  szőlősgazdák  tesznek,  akiknek  ma  már 
nemcsak  a szőlős-kertekben,  hanem  itt  ott  már  tanyáik 
körül  is  van  szőlőjük,  továbbá  a jómódú  iparosok  és  az 
intelligentia,  akik  a legnagyobb  kedvteléssel  és  áldozattal 
művelik  szőlőjüket. 

Az  egyes  szőlős-kertek  keletkezésének  idejét  és  tele- 
pülés-módját már  ismerjük.  Szőlőink  régi  telepítés-módja  az 

’ Országos  levéltár  lad.  BB.  nro.  8 és  DD.  nro.  8. 

2 Ó -szőlők  jegyzőkönyve. 

volt,  hogy  árkot  ástak  és  abba  ültették  és  buktatták  a szőlőt, 
ma  már  forgatott  földbe  ültetik  és  majdnem  mindig  a leg- 
silányabb homokbuckás  területeket  használják  fel  erre  a 
célra.  Olcsó  földek  ezek;  ez  is  nagyon  kedvez  szőlőink 
rohamios  gyarapodásának,  meg  még  az  is,  hogy  a homokos 
talajban  veszedelem  alig  fenyegeti  őket.  A peronoszpora  és 
lisztharmat  csak  1886-ban  mutatkozott  először,  de  az  erős 
permetezés  következtében  már  ez  is  alábbhagyott. 

Leggyakrabban  előforduló  régi  szőlőfajok  területünkön; 
polyhos  (zöld,  sárga),  fehér-  és  fekete-góhér,  vállasfurmin, 
tök.  Emellett  (bár  ritkábban)  még  a következő  fajok  ismere- 
tesek: sárfehér,  júhfarku,  ezerjó,  pirosbakar,  hárslevelű  bajor, 
mézes  fehér,  kövi  dinka,  olasz  rizling,  muskotály,  burgundi, 
Izabella,  oporto,  piros  gyöngy,  fehér  gyöngy,  paszszatuii, 
Madeleine,  melendri,  kék  kadarka,  ezredéves,  genovai  zama- 
tos, petrezselyem  szőlő,  halhólyag  és  kecskecsecs. 

A borok  közül  csaknem  kizárólagos  a fehér  bor.  Vörös- 
vagy csemiege-bort  csak  az  úri  osztály  készít  saját  hasz- 
nálatára. 

Szőlőskertjeink  éleiét  személy-  és  vagyon-biztonság 
szempontjából,  valam.int  a rendtartást  már  az  1775.  óta  fenn- 
álló jegyzőkönyveink  megszabták. 

„1.  Aki  szőlőt  fog  építtetni  a dato  presentium  6 eszten- 
dőkig semminémü  kilenceddel  vagy  más  adózással  nem  fog 
terheltelni,  szabadosán  mustját  vagy  borát  minden  hír  és 
akózás  nélkül  akárhová  viheti.  Eltelvén  ellenben  az  6 esz- 
tendőbeli szabadság,  minden  gazda  maga  terméséből,  min- 
den kilencedik  akónak,  vagyis  csebernek  egyikét  az  juris- 
dictionans  földesurak  számára  jó  tiszta  musttal,  az  hol  pedig 
az  akó  vagy  cseber  számból  ki  nem  telnék  a kilenced,  azon 
történetben  itceszámra  úgy,  hogy  minden  akó  vagy  cseber 
száz  itcére  számiáltatván  a szerint  minden  kilencedik  itcét 
tartozik  kiadni.  Ha  pedig  valaki  borának  vagy  mustjának 
számát  eltagadná  és  az  akózás  előtt  máshova  elrejtené  szől- 
lőjének  elvesztésével  fog  büntettetni. 

2.  Amennyiben  ezen  helységnek  hasoníele  az  ecsedi 
várhoz  való  appertinentia  légyen  és  ahhoz  tartozandó  hely- 
ségek, nem  a méltóságos  dioecesanus  püspök  őexellentiának, 
hanem  azon  Ecsed  vára  földesurának  a királyi  dézsmál  szok- 
ták administrálni,  ezen  helység  is  mai  napig  oda  praestálta, 
amint  arról  való  helység  contractusa  bizonyítja  következendő- 
képen az  újonnan  plántálandó  szóló  termések  feliből  juris- 
dictionans  földes  úr  méltóságos  gróf  Károlyi- ház  részére, 
hasonlóképen  a királyi  dézsmát  vagy  természetben,  vagy 
más  dátiákban  kötclezteínek  kiadni. 

3.  Minden  szőlősgazda  maga  szőlőjének  termését  hor- 
dóstól újesztendő  napig  distrahállja  (hanem  ha  maga  szamára 
kívánná  megtartani)  vagy  pedig  az  jurisdistionans  földesura- 
ságnak  avagy  annak  árendásának  korcsma  folytatására  illendő 
áron  tartozik  általadni. 

4.  így  elkészülvén  a plántálandó  szőlőskert,  sern  tör- 
vényből, sem  mostani  Urbárium  értelméből  félesztendeig 
való  kántorbeli  korcsmáltatást  az  helység  maga  számára  nem 
fog  pertendálni  és  ha  pertendálna  is,  semmi  utón  s módon 
a három  hónapi  kántoron  kivül  nékiek  nem  engedtetett,  nem 
is  engedtetik,  ha  azonban  a mostan  publicált  urbárium  jöven- 
dőben az  egész  országban  modiíicáltaíni  találtatna  is  azon 
történetben  sem  engedtetik  úgyis  3.  punctum  szerint  az  ju- 
risdictionans  föidesiiraság  illendő  áron  befogja  venni. 

5.  Valamint  már  felvagyon  árkolva  a plántálandó  szőlő- 
kertnek helye,  azontúl  nem  lészen  szabad  terjeszteni  uraság 
engedelme  nélkül  sub  grávi  animadversione  avagy  kerítésé- 
nek büntetésül  való  lehúzásával.^ 

A kis  teleki  gyümölcsös  kertek  jegyzőkönyvében  (csak 
1840-től  kezdve  alakították  át  szőlőkertté)  a 6.  pont  alatt  ezt 
olvassuk : az  olyatén  netán  rossz  emberekre  nézve,  akik 
gyümölcsoltványokat,  szilvafákat  ellopni  találnának,  határoz- 
tatik  : hogy  az  ilyetén  tolvajok  első  esetben  24  pálcaütések- 

1 Új  szőlők  jegyzőkönyve. 

kel,  vagy  Í2  Rf-kai.  másodszori  esetben  pedig  gyümölcs- 
kertjének  minden  tekintet  nélkül,  becs  szerint  való  elvételé- 
vel fog  büntettetni.  Mindezek  mutatják,  hogy  a legnagyobb 
rend  és  fegyelem  között  éltek  a szőlősgazdák,  1821-ből  már 
van  adatunk  arra,  hogy  inspektorokat  és  kisbirókat  válasz- 
tottak a szőlő  rendtartására.  A 6ü-as  években  megalakul  a kert-, 
ségi  tisztikar,  amely  felügyelőből,  alfelügyelőből,  kisbiróból 
és  választmányi  tagokból  állott.  Minden  dűlőbe  egy-egy  ke- 
rülőt választottak. 

A szőlőskertek  felügyelőségének  szervezete  ma  is  a 
régi  alapokon  nyugszik. 

* ^ 

¥r 

Végül  pedig  hálás  köszönetét  mondok  gróf  Károlyi 
László  nemzetségi  kormányzó  úr  ő méltóságának,  hogy 
kegyesen  megengedte  a gróf  Károlyi  nemzetség  levéltárában 
jelen  munkám  megírásához  szükségelt  levéltári  adatgyűjtést. 

